Google Pixel 3a Memperoleh 100 Poin Dari DxOMark Bagi Prestasi Kameranya!!

Tidak dapat dinafikan lagi bahawa peranti Google Pixel sentiasa dihadirkan dengan sistem kamera yang terbaik tanpa mengira kelas. baru-baru ini, Google Pixel 3a mencatatkan prestasi yang menakjubkan bagi sistem kameranya apabila menerima skor sebanyak 100 poin oleh DxOMark.

Sungguhpun peranti ini tampil dengan kamera dengan 1 lensa sahaja iaitu 12MP (f/1.8) , tetapi prestasinya dilihat sangat baik apabila jika dibandingkan dengan peranti dengan spesifikasi kamera yang dihadirkan dengan dwi-kamera seperti Xioami Mi 8, OnePlus 6T, Galaxy S9+ dan iPhone X.

Jika kita lihat pembahagian skor peranti ini, ia menerima 95 poin untuk rakaman video dan 103 poin bagi rakaman gambar.

Peranti ini dilihat cukup baik apabila turut hadir dengan sokongan OIS dan rakaman video 4K. Peranti-peranti Google Pixel juga sangat baik apabila ia menerima kemaskini Android dengan sangat pantas.


Maxis FlexiDeals, Tawaran Pilihan Peranti 4G Percuma

Maxis mengumumkan pelancaran Business FlexiDeals, satu promosi yang unik dan terhad khas untuk pelanggan perusahaan kecil dan sederhana (PKS) dan korporat. Ia menawarkan pemilik perniagaan penyelesaian menyeluruh yang terbaik, harga berpatutan dan lengkap dengan tawaran pemilikan peranti terbaik secara percuma.

Di samping itu, Business FlexiDeals membantu perusahaan mikro, kecil dan sederhana memenuhi permintaan bagi penumpuan mudah alih tetap. Dengan menggabungkan pilihan yang terbaik untuk setiap jenis perniagaan, antara tawaran khas yang boleh dinikmati semasa promosi ini adalah:

Pelanggan perniagaan juga akan dapat menikmati Internet fiber yang kukuh di pejabat dengan tawaran Zero Downtime Business Fibre, bermula dari RM191 sebulan. Business FlexiDeals boleh didapati mulai 24 Mac hingga 30 Jun 2017. Pemilik perniagaan juga boleh mengunjungi Pusat Maxis terpilih di Ipoh, Johor Bahru, Negeri Sembilan dan Pulau Pinang antara 27 dan 31 Mac untuk menikmati pelbagai tawaran istimewa.


Uber Berwajah Baru

Penjenamaan semula dan naik taraf logo adalah satu perkara biasa bagi sesebuah syarikat, pada kebiasaannya ia dilakukan setelah syarikat menggunkan logo sedia ada lebih 10 tahun atau mencapai kejayaan yang simbolik. Sebagai contoh logo Google yang semakin minimal berbanding versi sebelumnya, ia dilakukan untuk menunjukkan simbolik kematangan syarikat.

Baru-baru ini Uber telah memperkenalkan logo baru mereka yang sebelum ini menggunakan imej “U” namun kini menggunakan grafik seakan-akan bentuk “e” terbalik. Menurut Travis Kalanick  (CEO Uber) pembaharuan logo dilakukan bagi melambangkan penambahan servis Uber yang kini tidak lagi tertumpu pada perkongsian kenderaan. Kini Uber juga menawarkan perkhidmatan penghantaran barang.


Huawei Mahu Anda Sebagai Beta Tester

Perhatian kepada semua pemilik Huawei P9! Kalau korang nak akses pantas kepada antaramuka terbaru EMUI 5.0 sebelum ia dilancarkan secara rasmi, korang bolehlah mendaftar untuk menjadi beta tester dengan Huawei.

Sekarang ini Huawei telah membuka peluang pendaftaran beta tester dan pengguna yang berjaya menyertai program ini akan mendapat akses awal kepada kemas kini EMUI 5.0 versi beta. Tunggu apa lagi, daftar sekarang!


WeChat Semakin Popular Di Seluruh Dunia – Kini 1 Bilion Pengguna Aktif

Di Malaysia, sesiapa yang menggunakan WeChat dianggap remaja yang tidak matang. Ini kerana ramai diantara remaja di bangku sekolah yang mempunyai akaun WeChat sering memuat naik status yang jelik di ruangan ‘Moment’ mereka. Justeru sesiapa yang menggunakan WeChat walaupun hanya untuk bersembang dengan rakan akan dianggap ‘budak WeChat’ yang dahagakan perhatian.

Walaupun begitu, di negara lain khususnya China, WeChat ialah salah satu aplikasi sembang sosial yang agak popular selain WhatsApp. Hari ini, syarikat yang mengendali aplikasi tersebut, Tencent mengumumkan bahawa WeChat kini mempunyai 1 bilion pengguna aktif di seluruh dunia. Jumlah ini meningkat sejak sambutan Tahun Baru China yang lalu disebabkan ramai pengguna yang menghantar teks ucapan kepada kenalan.

Aplikasi ini juga dikatakan telah dimuat turun di kebanyakan negara seperti di rantau Asia Tenggara, Eropah, dan Amerika Syarikat oleh kalangan pengguna berbangsa China. Di sana, aplikasi ini juga digunakan untuk memesan makanan, memesan kereta sewa, mengakses perkhidmatan bank, membuat aduan kepada polis, dan membuat panggilan ke luar negara.

Dalam masa sama, WeChat kini sedang melakukan kerjasama dengan jabatan kerajaan di China untuk membolehkan rakyat disana membawa kad pengenalan maya dimana lebih mudah untuk disahkan ketulenannya berbanding kad pengenalan fizikal.


Video Acah Permainan Plants VS Zombies: Battle For Neighborville Tertiris – Pamer Pelbagai Watak Unik Dan Kuasa Baharu

Permainan Plants VS Zobies: Garden Warfare  pastinya tidak asing lagi dalam kalangan peminat game di Malaysia. Kecomelan namun memerlukan taktikal ketika bermain membuat ia sangat popular. Justeru EA (Electronic Arts) mungkin akan melancarkan siri terbaharu game ini.

Dalam 1 video acah yang tertiris menerusi akaun Twitter Uncharted Scopes, telah mempamerkan permainan tersebut yang dikenali sebagai Plants VS. Zombies: Battle For Neighborville. Ia dikahabarkan akan turut menyertakan penembak pandang ketiga.

Menariknya, menerusi video tersebut mempamerkan pelbagai watak di dalam permainan ini yang sangat comel dan unik.

Permainan ini dikhabarkan masih lagi diperingkat pembangunan dan tiada sebarang pengumuman rasmi yang dibuat oleh EA. Jadi sama-sama kita nantikan perkembangannya.


Pameran Canton ke-129 Dibuka Hari ini, 2.7 Juta Produk Sedia untuk Perniagaan Global dengan Pengalaman Dioptimumkan

GUANGZHOU, China, 16 April 2021 /PRNewswire/ — Pameran Import dan Eksport China (Pameran Canton) hari ini membuka sesi ke-129nya yang juga merupakan pameran digital ketiganya. Sebanyak 260 ribu pempamer mempersembahkan 2.7 juta produk yang memecah rekod dalam 16 kategori, 82 ribu daripadanya akan menjadi produk baharu.

Pempamer akan mempamerkan produk mereka melalui persembahan digital yang canggih seperti gambar, video, 3D dan strim langsung termasuk 2,600 bilik pameran realiti maya serta 137 pelancaran produk baharu dalam talian.

Xu Bing, jurucakap Pameran Canton menyatakan bahawa Pameran Canton ke-129, yang dibina berdasarkan dua sesi digital terdahulu yang diadakan dengan jayanya pada tahun 2020, mengoptimumkan selanjutnya platform digitalnya bagi memudahkan komunikasi perniagaan yang boleh diakses dan mudah antara pembekal dan pembeli.

Pameran Canton ke-129 Dibuka Hari Ini, 2.7 Juta Produk Sedia untuk Perniagaan Global dengan Pengalaman Dioptimumkan

“Pameran Canton telah menggalakkan pertukaran perdagangan dan menstabilkan rantaian bekalan industri global selama bertahun-tahun dan kami berharap agar sesi ke-129 dapat menyumbang kepada corak pembangunan baharu China yang mana pasaran domestik dan asing dapat saling menggalakkan antara satu sama lain,” kata Xu.

Pameran Canton tahun ini membawakan penambahbaikan fungsian bagi mendayakan pemadanan perniagaan yang cekap termasuk memanfaatkan sumber dalam strim langsung, membolehkan akses mudah kepada Pusat Bantuan, menawarkan alat pengurusan Pusat Pempamer yang dinaik taraf dan menyediakan sistem khidmat pelanggan pintar dengan sokongan berbilang bahasa.

Bertujuan untuk memberi pengalaman yang optimum kepada pembeli sepanjang berlangsungnya acara perdagangan antarabangsa dalam talian besar-besaran tersebut, Pameran berkenaan turut merangkumi penyertaan inklusif dengan insentif dan aktiviti segmen pasaran bersasaran. Memfokuskan “Inisiatif Jalur dan Jalan” serta negara-negara Perkongsian Ekonomi Komprehensif Serantau (RCEP), Pameran Canton bekerjasama erat dengan persatuan perniagaan antarabangsa. 44 acara maya pra-pameran dianjurkan di 32 negara menerusi topik-topik mencakupi promosi, pemadanan dan penandatanganan perjanjian kerjasama, berserta lebih 300 latihan untuk pembeli luar negara, pemasaran langsung emel dan program perkongsian global, telah membantu pembeli global memahami industri-industri sasaran dan kategori-kategori produk yang menarik minat mereka yang dipamerkan di Pameran Canton.

Bagi membolehkan pembeli menjalankan perniagaan tanpa halangan merentas sempadan, Pameran Canton memperkenalkan pelbagai perkhidmatan sokongan seperti penyelesaian profesional, pembiayaan hinggalah kepada insurans, sokongan logistik untuk pengangkutan, pemeriksaan hinggalah kepada pensijilan kualiti serta sokongan kastam dalam talian dan tafsiran dasar.

Daftar untuk Pameran Canton di https://buyer.cantonfair.org.cn/en/register/selectiveId untuk lebih banyak peluang!

Keywords: Computer/Electronics Household Products Household/Consumer/Cosmetics Multimedia/Online/Internet Retail Trade show news


Simpliday, Peringatan Yang Cukup Sempurna

Salah satu ciri utama yang Simpliday tawarkan adalah kebolehan menyatukan semua peringatan peristiwa, kerja, peringatan dan pelbagai lagi. Anda boleh menyelaraskan e-mel anda dengan kalendar, akses e-mel yang masuk dan menukar mereka menjadi peringatan atau mesyuarat pada kalendar anda. Anda juga boleh memulakan peringatan pada komputer anda (Mac) dan berinteraksi dengan mereka melalui aplikasi Simpliday itu.

Selain itu anda juga menghasilkan jemputan terus dari aplikasi, yang akan kelihatan lebih baik daripada mana-mana jemputan yang anda buat sebelum ini. Dalam erti kata lain ia memudahkan tugasan peringatan dan juga menguruskan jemputan ke majlis dan acara seperti mesyuarat, perjumpaan dan pelbagai lagi.


Rasmi!! HTC U11 Dilancarkan Pada Harga RM3,099 – Perah Saja!

Acara perasmian peranti terkini HTC yang berpengkalan di Taiwan baru sahaja berlangsung sebentar tadi. Apa yang ditampilkan ialah HTC U11 iaitu flagship terbaru yang hadir dengan ciri unik dengan kerangka badan kiri dan kanan boleh diperah untuk membuka pelbagai aplikasi mengikut tetapan pengguna.

Sensor tekanan yang berada di sisi kiri dan kanan kerangka dikenali sebagai HTC Edge Sense, ia memudahkan pengguna untuk merakam gambar dan video daripada kamera belakang yang menggunakan teknologi DxOMark³ 12 Megapiksel HTC UltraPixel 3, manakala depan dimuatkan dengan kamera 16 Megapiksel dibantu sensor BSI dan HDR Boost. Di samping itu, ia juga didatangkan dengan fungsi UltraSpeed AutoFocus di mana terdapat di kebanyakan kamera DSLR sahaja.

Fizikal luaran dengan kemasan Liquid Surface gelas 3D berkilau di depan dan belakang menyediakan pilihan warna Amazing Silver, Sapphire Blue dan Brilliant Black. Skrin paparan pula bersaiz 5.5 inci Quad HD 2K Super LCD ini juga hadir dengan panel kaca 3D Corning Gorilla Glass 5. Perkakasan dalaman menerima cip kuasa daripada Snapdragon 835 lapan teras 2.45GHz bersama-sama RAM 6GB dan ruang storan sebanyak 128GB.

Perisian HTC U11 ini menerima Android 7.1 bersama HTC Sense dengan ciri pintar HTC Sense Companion dan Google Assistant akan membantu pengguna mencari kandungan berdasarkan rutin dan aktiviti pengguna lakukan setiap hari.

Selain itu, HTC tidak pernah lupa untuk memberikan pengalaman hiburan terbaik dengan memasukkan HTC U Sonic, sebuah fon telinga dengan fungsi Active Noise Cancellation yang dapat menghalang bunyi yang tidak diinginkan dirakam. Selain itu, pembesar suara masih lagi menggunakan HTC BoomSound Hi-Fi mendapat naik taraf bagi memberikan bunyi yang realistik dan mengasyikan.

HTC U11 dijual pada harga RM3,099 bermula hujung bula Jun 2017 di semua pengedar yang sah.


Samsung Galaxy Fold Bakal Ditawarkan Untuk Pasaran Tempatan!!!

Samsung Galaxy Fold pernah menjadi topik hangat ramai netizen bukan sahaja di luar negara bahkan juga di Malaysia. Pelbagai cerita kurang enak yang melingkarinya – terutama berkaitan panel paparan. Pun begitu, Samsung telah pun melakukan penambahbaikan baru dengan sokongan multitasking lebih hebat dan akhirnya diperkenalkan secara rasmi.

Menambah keriangan, Samsung Malaysia kini memaklumkan bahawa peranti tersebut juga bakal ditawarkan untuk pasaran tempatan. Wah! Cukup menarik bukan? Pun begitu, Samsung masih berteka-teki mengenai harga tarikh pelancaran rasmi untuk model tersebut. Kita mungkin bakal mendengar lebih lanjut mengenainya dalam masa terdekat. Jadi, kekal bersama eRing untuk lebih info terkini.


EzyCourier Dengan Rasminya Lancar Servis Penghantaran Ekspress

ezyCourier Malaysia telah dilancarkan secara rasminya oleh Ketua Pegawai Komunikasi SKMM iaitu Dato’ Ali Hanafiah Mohd Yunus dan disaksikan oleh Pengarah ezyCourier Malaysia, Encik John Gun bertempat di Mid Valley. ezyCourier Malaysia adalah sebuah syarikat penghantaran ekspress terbaru yang telah mendapat lesen daripada SKMM dan bakal menyertai 100 syarikat penghantaran ekspress di Malaysia.

Selaras dengan gaya hidup segalanya hanya di hujung jari, ezyCourier Malaysia menyediakan perkhidmatan penghantaran melalui aplikasi mudah alih sahaja. Menariknya ezyCourier Malaysia, ia telah memperkenalkan penghantaran ‘pintu ke pintu’ dengan harga yang berpatutan. Pada masa yang sama, ezyCourier turut menjemput orang ramai untuk mendaftar sebagai ejen ezyCourier. Pendaftaran dibuka kepada individu yang mahu mencari pendapatan separuh masa atau sepenuh masa dan boleh membuat hantaran menggunakan kereta, motosikal, basikal mahupun berjalan kaki. Untuk maklumat lanjut boleh layari laman web www.ezycourier.org atau Facebook ezyCourier Malaysia.


HTC U12 Tidak Akan Diumumkan Di MWC 2018

HTC dilaporkan tidak akan mengumumkan telefon pintar flagship mereka pada acara MWC 2018 (Mobile World Congress) di Barcelona bulan depan. Syarikat Taiwan itu dikatakan akan menangguh pelancaran HTC U12 sehingga selesai acara di MWC.

Desas-desus mengatakan HTC U12 akan didatangkan dengan skrin besar dengan padanan bingkai nipis. Seperti yang telah dikongsi eRing sebelum ini, peranti ini akan mengguna pakai cip pemproses Snapdragon 845 disamping mengekalkan fungsi gengaman Edge Sense.

HTC yang menyertai LG dan Huawei menangguh pelancaran peranti masing-masing dikatakan memberi laluan kepada Samsung Galaxy S9 yang akan dilancarkan di MWC 2018 depan.


Kerjasama Maxis Dan Malaysia Airlines Beri Pelbagai Tawaran dan Diskaun Buat Pengguna Maxis Dan Hotlink

Kepada sesiapa yang ingin melancong pada tahun ini, ada berita baik untuk anda. Maxis baru-baru ini telah bekerjasama dengan Malaysian Airlines untuk menawarkan lebih nilai pelancongan kepada pelanggan Maxis dan Hotlink menerusi tiga program sepanjang tahun ini.

Program-program tersebut adalah Malaysia Airlines Ultimate Travelicious Deals, Program MHexplorer Student Travel dan Diskaun Maxis dan Hotlink eksklusif melalui aplikasi MH Mobile.

Bagi Malaysia Airlines Ultimate Travelicious Deals, anda akan menikmati diskaun tambahan pada tiket penerbangan mereka semasa kempen Malaysia Airlines Ultimate Travelicious Deals, yang akan berlangsung dua kali setahun. Untuk kempen pertama, yang akan berlangsung dari 29 April hingga 13 Mei 2019, pelanggan Maxis dan Hotlink boleh menikmati diskaun sehingga 55% pada tiket penerbangan antarabangsa dan domestik bagi tempoh pelancongan 29 April 2019 hingga 31 Mac 2020.

Ini perkara yang perlu dilakukan bagi menikmati tawaran ini:

Untuk melihat tawaran pelancongan menarik ini, sila klik di sini.

Dalam pada itu, bagi Program MHexplorer Student Travel pula menawarkan penyelesaian menyeluruh untuk penerbangan para pelajar. Pelanggan Hotlink dan Maxis yang mendaftar untuk Program MHexplorer Student Travel akan berpeluang untuk memenangi tiket penerbangan ke Bali, Tokyo, Seoul atau Osaka, mulai sekarang hingga akhir bulan Mac 2020.

Selain itu, semasa promo Friends & Family MHexplorer, yang akan berlangsung dua kali setahun, pelanggan Maxis dan Hotlink dapat menikmati 2X Enrich miles apabila mereka membeli tiket penerbangan, dengan memuat turun kod promo dari aplikasi Hotlink Flex, Hotlink RED atau MyMaxis dan memasukkan kod tersebut apabila membuat pembelian.

Pelanggan Maxis dan Hotlink boleh mendaftar untuk Program MHexplorer dengan klik di sini.

Pelbagai tawaran eksklusif untuk pelanggan Maxis dan Hotlink boleh didapati di aplikasi MH Mobile tiga kali setahun, bermula dari separuh kedua tahun ini, di mana mereka boleh menikmati diskaun sehingga 30% untuk tiket penerbangan ke mana-mana destinasi antarabangsa dan domestik. Pelanggan akan diberi makluman melalui aplikasi dan juga SMS apabila jualan tersebut bermula.

Bagi menikmati lebih banyak tawaran Maxis dan Hotlink lagi, sila layari laman Tawaran di aplikasi MyMaxis, Hotlink RED, Hotlink Flex atau MyMaxis Biz.


Reviu Eksklusif: Samsung Galaxy J5 (2016) & J7 (2016), Generasi Baru Peranti Bajet

Pada tahun lalu Samsung memperkenalkan smartphone siri J pertama mereka yang mengetengahkan harga berpatutan, sambutan yang diterima oleh model-model siri J pada tahun 2015 sangat baik. Rekod jualan yang tinggi dan respon yang baik dari pengguna telah menyakinkan Samsung untuk tampil sekali lagi dengan siri J pada tahun ini dengan memperkenalkan Samsung Galaxy J5 (2016) dan J7 (2016) yang lebih matang, kemas dan berkualiti dari model sebelumnya.

Pada tahun ini, Galaxy J5 (2016) dan Galaxy J7 (2016) telah tiba dengan beberapa tambah baik berbanding model yang terdahulu. Kedua-dua model ini merupakan smartphone pertama bajet Samsung dibina dengan kerangka logam bagi mendapatkan keteguhan dan premium feeling pada peranti. Namun mampukah ia mencapai standard yang telah ditetapkan model terdahulu, ikuti ulasan kami.

Seperti yang anda dapat lihat di dalam jadual spesifikasi, tidak banyak perbezaan di antara kedua-dua model dari siri J pada tahun ini. Perbezaan di antara J5 (2016) dan J7 (2016) adalah pada dimensi peranti, saiz paparan, cip pemproses dan bateri. Perbezaan ini meletakkan J7 (2016) lebih tinggi sedikit berbanding model J5 (2016).

Seperti yang telah disebutkan, Samsung memperkenalkan binaan kerangka besi pada smartphone bajet mereka tahun ini. Langkah yang sangat baik kerana pengguna pastinya menghargai binaan ini yang lebih teguh dan tahan lama berbanding kerangka plastik. Anda boleh lihat dan rasai kerangka besi ini pada bahagian tepi, manakala kepingan gelas dan plastik digunakan pada bahagian belakang dan depan peranti.

Kedua-dua peranti menyokong fungsi dwi SIM dan untuk anda mengakses slot SIM tersebut, panel belakang boleh dibuka yang sekaligus mendedahkan komponen bateri boleh ganti di dalamnya. Kemasan peranti terasa agak licin apabila disentuh, namun ia amat mudah digenggam dan tidak mudah terlepas dari tangan.

Bahagian sisi peranti menempatkan butang volume dan kuasa, kesemua butang tersebut berada pada posisi yang mudah dicapai walaupun smartphone dikendalikan dengan satu tangan. Panel hadapan pula menempatkan butang Home, tiada fungsi pengesan cap jari ditawarkan kepada kedua-dua peranti. Kesemua butang berada dalam keadaan baik dan tidak longgar.

Bahagian belakang tidak rata sepenuhnya kerana lensa kamera tertimbul sedikit dari bahagian badan. Anda mungkin memerlukan casing sekiranya anda risau lensa kamera anda tercalar. Namun sepanjang editor menggunakannya tiada kesan calar yang didapati.

Secara keseluruhannya, Galaxy J5 (2016) dan J7 (2016) ini tidak banyak berubah daripada model tahun lalu, hanya jenis binaan sahaja yang ditambah baik. Kerangka logam digunakan pada model tahun ini menggantikan kerangka plastik, memberikan peranti lebih keteguhan dan kepuasan ketika dipegang.

Skrin Super AMOLED sudah menjadi standard biasa bagi peranti berjenama Samsung, Galaxy J5 (2016) dan J7 (2016) juga dilengkapi paparan skrin tersebut yang disukai ramai pengguna kerana ia menghasilkan warna dan kontra yang lebih menonjol berbanding skrin IPS LCD. Paparan Galaxy J5 (2016) pada tahun ini lebih besar, 5.2 inci berbanding 5.0 inci pada model tahun lalu. Galaxy J7 (2016) pula masih menggunakan spesifikasi paparan yang sama, Super AMOLED 5.5 inci. Kedua-dua model pada tahun ini mempunyai resolusi paparan 720×1280 piksel.

Dari segi kualiti paparan, kedua-dua peranti tidak mengecewakan. Kecerahan, warna dan kontra sangat baik memandangkan ia dari paparan jenis AMOLED. Namun, Galaxy J5 (2016) dan J7 (2016) tidak dilengkapi auto brightness sensor, ini bermakna anda perlu menala sendiri kadar kecerahan skrin. Ini sedikit sebanyak menyukarkan penggunaan seharian terutama sekali ketika bergerak dari kawasan indoor ke outdoor, kerana kita perlu menukar sendiri kecerahan skrin tersebut. Sekiranya paparan skrin masih sukar dibaca ketika anda berada di kawasan yang cerah, anda boleh mengaktifkan fungsi outdoors yang akan menaikkan secara drastik kecerahan skrin.

Kedua-dua model menggunakan lensa kamera yang sama, berspesifikasi 13 megapiksel untuk kamera utama dan 5 megapiksel untuk kamera hadapan. Samsung juga melengkapkan kedua-dua kamera tersebut dengan sinaran lampu flash LED bagi mendapatkan kualiti gambar yang baik ketika menangkap gambar di kawasan yang mempunyai cahaya terhad. Tetapan kamera masih sama dengan model terdahulu, kecuali model tahun ini mempunyai aperture f/1.9 pada kamera hadapan.

Walaupun mempunyai spesifikasi yang sama, anda akan dapat melihat perbezaan yang ketara dari segi kualiti gambar yang diambil dari Galaxy J5 (2016) dan J7 (2016). Selain itu mod yang ditawarkan juga tidak sama pada kedua-dua model, Galaxy J7 (2016) dilengkapi mod HDR dan Night, menjadikannya pilihan yang lebih baik kepada mereka yang mementingkan kualiti kamera dan gambar.

Perbezaan warna dan tona jelas kelihatan, kamera Galaxy J7 (2016) mempunyai hasil gambar yang lebih cerah dan warna yang lebih mirip dengan objek sebenar. Kamera Galaxy J5 (2016) pula menghasilkan tona warna yang lebih sejuk dan agak lari sedikit dengan warna asal objek, namun ini bergantung kepada cita rasa anda kerana sesetengah orang gemarkan gambar yang bertona sejuk. Keseluruhannya kualiti dan butiran gambar yang dihasilkan dari kedua-dua model smartphone amat baik ketika berada di kawasan yang cerah. Penukaran fokus juga pantas ketika anda menggerakkan viewfinder dari satu objek ke objek lain.

Kamera hadapan kedua-dua model menghasilkan kualiti imej yang sama, subjek di dalam gambar masih jelas namun agak kurang dari segi details dan ketajaman gambar.

Galaxy J5 (2016) dan J7 (2016) beroperasi menggunakan Android 6.0.1 (Marshmallow), ia merupakan versi terbaru Android yang kemas, smooth dan ringan, Samsung juga mengenakan modifikasi TouchWiz pada sistem operasi kedua-dua model, oleh itu anda dapat melihat aplikasi dan beberapa fungsi yang ada di dalam smartphone ini sama seperti model-model Samsung yang lain. Walaupun begitu, model siri J pada tahun ini sedikit istimewa dengan fungsi yang baru, bahkan fungsi tersebut tidak ditawarkan kepada model flagship seperti Samsung Galaxy S7 Edge.

Mod ini membolehkan anda menjimatkan penggunaan data Internet anda dengan menghadkan beberapa operasi aplikasi yang menggunakan sambungan Internet dan juga memampatkan data yang keluar masuk dari sambungan Internet anda.

Fungsi ini digunakan untuk melatih anda mempraktikkan pemanduan dan penunggangan yang selamat. Fungsi ini akan menapis segala panggilan dan aktiviti pada smartphone anda supaya anda kekal fokus ketika menggunakan kenderaan, tidak kisah motor atau kereta. Sebaik sahaja peranti mengesan anda sudah berhenti dan selamat untuk menggunakan smartphone ia akan memaparkan notifikasi ringkas aktiviti smartphone. Untuk memudahkan lagi, aplikasi ini boleh disambungkan dengan pelekat NFC bagi memudahkan pengaktifan mod.

Kedua-dua model dilengkapi aplikasi pra sedia dari Samsung dan juga Microsoft.  Aplikasi-aplikasi tersebut tidak boleh dibuang dari peranti. Jika anda seorang yang tidak gemarkan aplikasi pra-sedia anda boleh nyah aktif aplikasi-aplikasi tersebut dan ia akan hilang dari paparan menu aplikasi. Sekiranya pada suatu masa anda mahu menggunakan kembali aplikasi tersebut, pergi ke bahagian Settings > Applications > Applications Manager, dari dalam menu tersebut cari semula aplikasi yang telah di nyah aktif dan aktifkan semula.

Untuk melihat sejauh mana perbezaan prestasi antara kedua-dua peranti, editor menjalankan ujian benchmark menggunakan aplikasi AnTuTu. Hasil ujian menunjukkan perbezaan yang ketara di antara Galaxy J5 dan J7. Skor yang jauh lebih tinggi telah dicatatkan model Galaxy J7 (2016), skor CPU dan RAM menunjukkan ia lebih berupaya dalam pemprosesan aplikasi dan tugasan.

Berdasarkan penggunaan harian, editor juga mendapati bahawa Galaxy J7 (2016) lebih responsif dan pantas ketika melakukan sesuatu perkara. Namun ini tidak bermakna Galaxy J5 (2016) tidak bagus, namun perbezaan responsif dan kepantasan aplikasi bekerja dapat dirasakan di antara kedua-dua peranti, prestasi baik yang ditunjukkan Galaxy J7 (2016) adalah kerana ia memiliki cip pemproses yang lebih baik dari model Galaxy J5 (2016).

Kedua-dua peranti sesuai digunakan secara kasual dan tidak terlalu berat prosesnya. Editor mendapati kedua-dua model mempunyai sedikit masalah jika banyak aplikasi dibiarkan aktif. Masalah stutter juga timbul apabila melayari laman web di peranti ini, boleh dikatakan Galaxy J5 (2016) dan J7 (2016) kurang efektif dalam mengendalikan banyak tab laman web pada satu-satu masa.

Salah satu aspek yang editor kagumi pada kedua-dua model ini adalah ketahanan baterinya. Dengan kapasiti 3100mAh dan 3300mAh, Galaxy J5 (2016) dan J7 (2016) mampu beroperasi lebih lama dari jangkaan editor, walaupun editor mengaktifkan fungsi mobile hotspot, bermain permainan dan melayari laman web, kadar penurunan kapasiti adalah jauh lebih rendah dari peranti lain.

Satu perkara yang editor ingin ketengahkan adalah isu audio pada kedua-dua model, oleh kerana unit speaker model ini terletak di bahagian belakang, kelantangan audio yang didengari ketika memainkan muzik dan menonton video adalah rendah, semasa menonton video YouTube, amat sukar untuk mendengar perbualan orang di dalam video tersebut.


Ikuti Langkah-Langkah Ini Untuk Mengelakkan Bil Melambung Semasa Melakukan Ibadah Haji

Setiap tahun pasti segelinitr diantara kita umat Islam di Malaysia menunaikan ibadah haji atau umrah. Setakat ini sahaja, sejumlah 30,200 orang telah mendaftar dan bersedia untuk diterbangkan ke Mekkah malah penerbangan pertama sudahpun selamat mendarat pada minggu lepas.

Apabila berjauhan, pasti ada yang merindui keluarga lalu keperluan internet itu menjadi perkara yang penting sekali untuk berhubung. Namun, pengguna perlu memahami bagaimana caj panggilan akan dikenakan ketika berada di luar negara oleh syarikat telekomunikasi tempatan. Oleh itu, Forum Pengguna Komunikasi dan Multimedia Malaysia (CFM) ingin berkongsi tips perayauan antarabangsa yang boleh dijadikan panduan semasa berada di sana.

TIPS 1: Rujuk Penyelia Perkhidmatan anda sebelum memulakan perjalanan ke luar negara.

Ini adalah untuk memastikan anda mendapat maklumat yang tepat mengenai caj yang akan dikenakan. Anda tidak akan dikecualikan daripada membayar caj tersebut walaupun anda benar-benar tidak tahu.

TIPS 2: Buat salinan semua kenalan dan data penting dalam telefon anda sebelum meninggalkan Malaysia.

Ini adalah sebagai langkah keselamatan sekiranya anda kehilangan telefon ketika berada di sana. Anda juga boleh memuatnaik maklumat penting ini dan menyimpannya di dalam storan atas talian capaian mudah dari mana sahaja

TIPS 3: Elak guna dua kad SIM dalam satu telefon.

Anda tidak digalakkan menggunakan cara ini. Gunakan telefon bimbit yang lain bagi setiap kad SIM. Anda juga disarankan agar membawa telefon bimbit kedua bagi penggunaan kad SIM tempatan untuk menerima atau membuat panggilan penting ketika berada di Tanah Suci. Manakala telefon pintar boleh digunakan untuk sambungan Wi-Fi sahaja.

TIPS 4: Beli kad SIM antarabangsa yang dijual di Malaysia melalui dalam talian atau di Lapangan Terbang.

Terdapat kad SIM antarabangsa yang dijual di Malaysia yang mungkin mempunyai pakej yang memenuhi keperluan anda selain dapat mengurangkan kerumitan anda untuk mendaftar kad SIM semasa di luar negara.

TIPS 5: Dapatkan kad SIM tempatan sebaik tiba di Arab Saudi sebagai alternatif untuk mendapatkan pilihan yang lebih murah.

Lakukan sedikit kajian mengenai pelan yang disediakan di sana, dan pilih kad SIM yang terbaik serta sesuai dengan penggunaan anda sepanjang berada di sana.

TIPS 6: Nyahaktifkan “Sambungan Automatik ke Rangkaian”.

Kebanyakan penyelia perkhidmatan di Malaysia mempunyai rakan perayauan antarabangsa di semua negara yang anda lawati dan biasanya mereka menyediakan pakej khas kadar rata bagi panggilan suara dan data apabila anda disambungkan kepada mereka. Nyahaktifkan “SAMBUNGAN AUTOMATIK KE RANGKAIAN” dan pastikan anda sentiasa disambungkan kepada rakan perayauan penyelia pekhidmatan anda untuk menikmati pakej khas ini

TIPS 7: Tukar mod “Airplane” atau “Kapal Terbang” dan gunakan Wi-Fi.

Jika anda ingin terus berhubung hanya menggunakan Wi-Fi, anda boleh memilih untuk menukar mod telefon pintar anda ke mod “AIRPLANE” atau “KAPAL TERBANG” dan gunakan Wi-Fi awam yang anda boleh dapati di sana.

TIPS 8: Gunakan aplikasi seperti WhatsApp ketika menerima panggilan semasa berada di luar negara

Jika anda hanya mahu menerima panggilan dan SMS semasa berada di luar negara, anda boleh memilih untuk menggunakan aplikasi seperti “WhatsApp Call/Video Call” dan gunakan Wi-Fi sahaja.

Mengikut rekod CFM, teradapat peningkatan ketara setiap tahun bagi jumlah aduan mengenai perayauan antarabangsa. Walaubagaimanapun, pada tahun ini jumlah itu telah berkuarangan disebabkan syarikat-syarikat telco kini menawarkan pelan perayauan yang lebih murah dan mudah untuk digunakan.

Sebarang pertanyaan, pengguna boleh terus menghubungi talian bebas tol CFM 1-800-18-2222 atau emel dan layari laman sesawang rasmi CFM.


[TERTIRIS] : Gambaran Reka Bentuk Penuh Samsung Galaxy Note 10 Tersebar Meluas

Kurang dari sebulan, Samsung bakal memperkenalkan ahli baru mereka iaitu Samsung Galaxy Note 10. Sedia maklum, Samsung bakal melancarkan peranti ini pada 7 Ogos 2019 (Malaysia : 8 Ogos 2019) dalam sebuah Acara Galaxy Unpacked 2019.

Menjelang pelancaran rasmi, beberapa imej bocor didakwa memaparkan reka bentuk penuh Samsung Galaxy Note 10 mula tersebar meluas di media sosial. Imej tersebut menunjukkan Samsung Galaxy Note 10 bakal membawakan kemasan warna gradient lebih segar dan nampak eksklusif.

Selain itu, panel hadapan tampil dengan rekaan skrin berlubang bersama ketersediaan kamera swafoto pada bahagian tengah. Bezel pada bahagian atas peranti lebih nipis. Panel belakang pula tampil dengan persediaan tiga kamera yang disusun secara menegak pada bahagian kiri.

Terdapat ketersediaan LED Flash – namun diletakkan bersebelahan lensa. Jika diteliti, tiada ketersediaan pengimbas cap jari fizikal – memberi gambaran ia berkemungkinan mempunyai pengimbas cap jari ultrasonik dalam paparan. Apa pendapat anda mengenai reka bentuk ini? Kongsikan dengan kami!


OPPO Kekal Di Tangga Ke-2 Jenama Telefon Pintar  Untuk Pasaran Malaysia Bagi Tahun ketiga Berturut-Turut!!!

OPPO mengekalkan prestasi yang menakjubkan di pasaran Malaysia apabila ia kekal di tangga ke dua bagi jenama peranti pintar di malaysia untuk tahun ketiga berturut-turut.

Menurut laporan Canalys, terdapat peningkatan 76% bagi penghantaran dan 18% share dalam pasaran mobile di Malaysia yang meletakkan OPPO di tangga kedua. Menurut laporan itu juga, OPPO melonjak ke tanggak ke 2 pada suku tahun ke-3 2018 dengan 15.7% market share di Malaysia.

Peranti terbaharu OPPO Reno dikhabarkan akan meneruskan kejayaan peranti OPPO. Dilengkapi dengan spesifikasi yang menakjubkan iaitu tampil dengan 10x Hybrid Zoom dan 60x Digital Zoom di pasaran. Dikuasakan oleh Snapdragon 855 dab dibantu oleh aspek memori yang sangat baik iaitu 8GB RAM + 256GB ROM membuatkan penggunaan peranti ini sangat lancar.

Aspek kamera juga sangat menakjubkan apabila ia hadir dengan 48MP Ultra Clear kamera utama, 13MP lensa telefoto dan 8MP lensa sudut lebar. Ia turut tampil 93.1% nisbah skrin ke kerangka.

OPPO Reno 10x Zoom dijual pada harga RM3399 sementara OPPO Reno (versi standard) dijual pada harga RM1999. Jelajah jualan OPPO Reno yang pertama masih berjalan di Sunway Pyramid dari 24 hingga 30 Jun.

Ketika jelajah tersebut, pembeli yang membeli Reno 10x Zoom akan menerima Gimbal Stabiliser (bernilai RM599), Google Chromecast 3 (bernilai RM199) dan 1 bulan waranti perlindung skrin. Terdapat juga hadiah berjumlah RM40000 menanti di jelajah untuk anda menangi dari game, pertandingan dan program trade-in.

bagi mendapatkan maklumat lanjut layari Facebook rasmi OPPO, OPPO Official Online Store, OPPO Official Lazada Store dan OPPO Official Shopee Store.


Xiaomi Mi 10 Ultra Kini Rasmi – Tampil Dengan Snapdragon 865 & Pengecasan Pantas 120W!!

Xiaomi meneruskan langkah kanannya dengan memperkenalkan telefon pintar terbaharunya yang dikenali sebaga Xiaomi Mi 10 Ultra.

Peranti ini hadir dengan skrin yang sangat baik iaitu 6.67″ AMOLED dengan kadar segar semula 120Hz. Peranti ini hadir dengan cip pemproses Snapdragon 865  dan dipadankan dengan RAM sebesar 16GB dan storan sebesar 512GB.

Dari aspek kamera pula ia hadir dengan 48MP + 48MP + 20MP + 12MP bagi kamera belakang dan 20MP bagi kamera hadapan.

Dari aspek bateri pula, ia tampil dengan 4500mAh  dan disertakan dengan pengecasan pantas 120W yang mana dalam masa 23 minit sahaja peranti anda boleh di cas penuh.

Peranti ini dijual pada pasaran China pada harga China buat masa ini, Mi 10 Ultra dipasarkan bermula harga 5299 Yuan (kira-kira RM3199).


ASUS Zenfone 3 Laser Telah Menerima Android 7.1.1

Minggu ini ASUS nampaknya sedang mengeluarkan kemas kini kepada telefon pintar di bawah keluarga ZenFone 3, jika semalam peranti ZenFone 3 Zoom, hari ini ZenFone 3 Laser pula mengambil tempat. Kemas kini versi V30.41.12.1 membawakan Android 7.1.1 Nougat boleh dimuat turun jika anda salah seorang daripada pemegang ZenFone 3 Laser (ZC551KL).

Apa yang boleh dikatakan ciri-ciri terbaru yang diperkenalkan di dalam kemas kini ini tidak diberitahu begitu jelas. Jika anda ingin melakukannya melalui dalam telefon atau OTA , ia hanya boleh dimuat turun dalam masa seminggu lagi.

Untuk melakukan kemas kini secara manual sila pergi ke halaman Settings → About → System Update.


EXMobile Chat 6 Dengan Skrin 6.0 Inci Mula Dijual Pada Harga RM359

EXMobile selaku pengeluar telefon pintar bajet keluaran tempatan, baru-baru ini telah mengumumkan ketersediaan model terbaru keluarannya iaitu EXMobile Chat 6 untuk pasaran Malaysia.

Berbeza dengan model telefon pintar keluarannya sebelum ini, Chat 6 merupakan telefon pintar pertama jenama itu yang menyokong paparan skrin besar mencecah 6.0 inci. Tidak dinafikan terdapat pelbagai model baru telah diperkenalkan di pasaran, tetapi tidak banyak pengeluar yang tampil dengan telefon pintar yang hadir dengan paparan skrin berukuran 6.0 inci. Jadi bagi memenuhi permintaan pengguna yang inginkan peranti dengan skrin besar untuk memudahkan urusan harian tetapi dalam masa yang sama memiliki bajet yang terhad, EXMobile Chat 6 adalah pilihan yang terbaik.

Dengan rekaan yang klasik, EXMobile Chat 6 tampil dengan kerangka yang diperbuat daripada plastik serta sokongan paparan skrin IPS beresolusi 720 x 1280 piksel. Kelancaran pengoperasian juga tidak mengecewakan kerana ia telah dikuasakan oleh pemproses Quad Core berkelajuan 1.3Ghz serta sistem operasi Android 5.1 Lollipop. Dari aspek memori pula, Chat 6 telah digandingkan dengan RAM berkapasiti 1GB, memori dalaman sebesar 16GB dan juga slot kad microSD yang berupaya menyokong sehingga 64GB.

Walaupun tampil dengan saiz kerangka yang agak besar, Chat 6 hanya disediakan dengan bateri berkapasiti 2800mAh yang dikatakan mampu menawarkan sehingga 130 jam masa menunggu dan 4.5 jam masa berbual yang boleh dibuat melalui penyediaan dua slot kad SIM. Untuk aspek penggambaran pula, ia menawarkan kamera utama beresolusi 5 Megapiksel dengan Aperture f/2.0 serta Dual LED Flash dan kamera depan beresolusi 2 Megapiksel.

EXMobile Chat 6 sudahpun mula dijual untuk pasaran tempatan pada harga hanya RM359 dalam tiga warna pilihan iaitu Rose Gold, Black dan juga Silver. Pengguna yang berminat boleh mendapatkannya melalui pengedar sah EXMobile di seluruh negara, atau membuat pembelian atas talian di Lazada . Setiap pembelian akan turut menerima sarung pelindung dan juga pelindung skrin secara percuma.


Tarikh Jualan Peranti Termahal Dari Xiaomi Iaitu Mi MIX Alpha Ditunda!!

Seperti yang diketahui Xiaomi Mi MIX Alpha telah pun dilancarkan beberapa bulan dahulu dengan tanda harga RMB19999 (kira-kira 11770).

Sungguhpun sudah beberapa bulan, namun penjualan peranti ini masih belum berlangsung. Menurut satu laporan yang terdedah, peranti tersebut telah ditunda tarikh jualannya.

Namun belum ada lagi tarikh sahih penjualan peranti ini akan berlangsung.

Peranti ini tampil dengan skrin yang dikenali sebagai Surround Display iaitu skrin sekeliling menyeluruh iaitu 360 darjah. Dari aspek spesifikasi dalaman pula ia tampil dengan Snapdragon 855 Plus dan dipadankan dengan aspek memori 12GB + 512GB. Ia turut dihadirkan dengan kamera 108MP + 20MP + 12MP bagi kamera utama.


Nikmati Harga Murah, Diskaun Yang Menarik Bersempena 11.11 honor Brand Day

Berita baik buat pengguna yang ingin menukar telefon pintar anda. Kini beberapa model pintar dari Honor sedang memberikan diskaun buat pengguna.

Bagi mereka yang ingin memiliki telefon pintar yang memberi fokus kepada permainan game, Honor Play mungkin menjadi pilihan anda.

Honor Play kini boleh didapati dengan harga RM1099 berbanding harga asal RM1249. Promosi ini boleh didapati di Hihonor.com dan di kedai rasmi di seluruh negara. Bagi mengetahui maklumat lanjut mengenai promosi telefon ini boleh layari Brightstar.

Dalam pada itu, Honor 8X edisi merah baru sahaja melancarkan e-commerece rasmi pada 7 November yang mana 200 pelanggan terawal di Hihonor.com akan turut mendapat Honor Band 3 secara percuma dengan harga RM949.

Para peminat diminat untuk segera merebut untuk membeli telefon pintar ini kerana terdapat hanya 500 buah sahaja tersedia di Hihonor, Lazada, Shopee and 11street.my.

Dalam pada itu, dari 8 hingga 10 November ini, beberapa produk Honor Malaysia turut memberikan diskaun sehingga RM200 antaranya honor 9 Lite, Honor 10, Honor Play, Honor 7A, dan Honor V10

Selain itu, pelanggan juga boleh menantikan tarikh 11 hingga 13 November ini kerana terdapat tawaran yang terhad sehingga 40% bagi setiap peranti dan 30 peratus diskaun bagi telefon pintar Honor yang laris ketika slot waktu yang berbeza bagi sepanjang hari berkenaan.

Honor 9 Lite (Blue and Black)

Honor 8X + Band 3 + Hihonor voucher (worth RM80 2nd purchase)

“Honor Play- Player edition” + Giftbox

Bagi mendapatkan maklumat lanjut berkenaan honor Brand Day dan peranti inovatif dari Honor Malaysia, layari laman web rasi e-commerce dan portal informasi di Honor atau Facebook Rasmi Honor untuk maklumat terkini.


Penerima Siri-A 2021 Pioneer Bawakan Sambungan Berpatutan dan Lancar kepada Setiap Pemandu

BANGKOK, SINGAPURA dan JAKARTA, Indonesia, 28 Jun 2021 /PRNewswire/ — Pioneer Electronics Asia Centre, peneraju hiburan dalam-kereta, hari ini melancarkan tiga penerima multimedia 2-DIN baharu: DMH-A345BT, DMH-A245BT dan AVH-A245BT. Penerima ini disertai DMH-A4450BT bagi menyempurnakan barisan Siri-A 2021 Pioneer, membawakan ciri-ciri Pengalaman Terhubung Kereta unggul seperti WebLink Cast™, Mirroring for Android™, Apple CarPlay™ dan Android Auto™ kepada setiap kereta pada harga yang kompetitif.

“Pemandu hari ini mengamalkan gaya hidup yang amat terhubung, yang mana telefon pintar sering menjadi tumpuan dalam kehidupan mereka. Namun begitu, banyak produk dalam-kereta pada masa kini masih berhempas pulas untuk menawarkan pengalaman digital yang berkualiti tinggi dan lancar pada harga yang boleh diakses,” kata En. Takekawa Daisuke, Pengarah Urusan, Pioneer Electronics Asia Centre. “Kami mereka bentuk penerima Siri-A baharu kami bagi mencapai keseimbangan yang sempurna antara sambungan premium dan kemampuan yang tiada tandingan agar setiap orang dapat menikmati sepenuhnya aplikasi dan hiburan mereka sewaktu mereka memandu.”

New Pioneer AVH-A4450BT A-Series Receiver With Apple CarPlay And Android Auto

SAMBUNGAN LANCAR DENGAN APPLE CARPLAY, ANDROID AUTO DAN MIRRORING

Menerajui barisan Siri-A ialah 2-DIN DMH-A4450BT, yang diumumkan awal Mei 2021. DMH-A4450BT menampilkan paparan kapasitif 6.8-inci mewah dan menyokong Apple CarPlay dan Android Auto berwayar — menawarkan pemandu dengan Pengalaman Terhubung Kereta tahap-unggulan pada harga yang kompetitif. Penerima ini juga menyokong Mirroring for Android, boleh didapati melalui aplikasi Autolink secara pilihan.

DMH-A345BT, DMH-A245BT dan AVH-A245BT baharu menampilkan WebLink, platform penyampaian aplikasi dalam-kenderaan yang bebas dan ringan. Dengan aplikasi WebLink Cast terbina dalam dan sambungan USB, pemandu boleh mencerminkan dan berinteraksi dengan skrin telefon pintar iOS atau Android mereka pada paparan penerima dan mengakses secara maya kesemua aplikasi yang sama berkuasa seperti navigasi, komunikasi, produktiviti dan hiburan berkuasa yang sama pada skrin lebih besar dan format yang memudahkan pemandu.

HIBURAN FIDELITI TINGGI DENGAN PENINGKATAN BES DAN LEBIH SOKONGAN AUDIOVISUAL

New Pioneer AVH-A345BT A-Series Multimedia Receiver

Jurutera audio Pioneer telah mengemas kini penerima Siri-A tahun ini dengan ciri-ciri audiovisual fideliti tinggi yang biasa ditemui pada penerima unggulan seperti sokongan main balik untuk fail audio FLAC (fail audio beresolusi tinggi) dan pelbagai format video HD Penuh (1080p) melalui USB. Siri-A 2021 juga menampilkan Peningkatan Bes, ciri yang menawarkan pilihan peningkatan bes tiga tahap (2, 4, 6 dB). Peningkatan Bes menonjolkan perincian audio dalam frekuensi rendah dengan hanya menekan satu butang — meningkatkan gandaan, meminimumkan herotan dan memaksimumkan keseronokan secara seragam.

Penerima Siri-A 2021 turut didatangkan dengan ciri-ciri khas Pioneer seperti penyama grafik 13-jalur, sokongan untuk kamera pandangan belakang dan tetapan Bluetooth yang boleh ditukar ganti dengan mudah — kesemuanya dipakejkan dalam penyesuaian muka yang diperbaharui, intuitif dan boleh disesuaikan.

1 x Input AUX Belakang1 x Output Video1 x Input Kamera Pandangan BelakangBluetooth

Butang – 5 WarnaSkrin – 1 Warna

Butang – 1 WarnaSkrin – 1 Warna

Produk-produk baharu ini boleh didapati di wakil penjual sah Pioneer mulai Jun 2021. Memandangkan pelancaran produk sebenar berbeza mengikut negara, sila hubungi pejabat Pioneer tempatan anda untuk mendapatkan maklumat lanjut.

Imej-imej produk beresolusi tinggi boleh dimuat turun di sini: https://drive.google.com/drive/folders/1BRDasbCbj2jes2BxM1o_EFFqJ8W9UsKP?usp=sharing

Untuk perkembangan lanjut mengenai produk-produk ini, sila layari laman Facebook Pioneer Car Entertainment di www.facebook.com/PioneerCarEntertainment/.

i. Elak mengunakan sistem Pioneer anda semasa memandu. Ketidak patuhan akan menjejaskan keselamatan anda. Sentiasa patuhi peraturan pemanduan selamat. Di sesetengah negara, penggunaan sesetengah peranti sewaktu memandu mungkin menyalahi undang-undang. Sekiranya peraturan sedemikian diimplikasikan, ia mestilah dipatuhi.

ii. Spesifikasi dan ciri-ciri produk mungkin berbeza mengikut kawasan dan persekitaran pengguna. Untuk maklumat lanjut, hubungi wakil penjual sah Pioneer tempatan anda.

iii. Penerima Multimedia Pioneer serasi dengan telefon pintar Android dan iPhone terpilih sahaja.

iv. WebLink Cast memerlukan Android 7.0+ dan iOS 13+. Kawalan sentuhan untuk WebLink Cast dengan versi iOS 13.4 dan lebih tinggi memerlukan aplikasi WebLink Host versi 2.5. Untuk maklumat lanjut, layari https://www.abaltatech.com/weblinkfaq.

v. Apple CarPlay melalui sambungan USB berwayar memerlukan iPhone 5 atau model yang terkini yang beroperasi menggunakan iOS 7.1 atau versi yang lebih tinggi serta kabel Lightning ke USB. Untuk maklumat ketersediaan di negara anda, sila layari http://www.apple.com/ios/carplay.

vi. Android Auto memerlukan peranti Android yang beroperasi menggunakan Android 5.0 (Lollipop) atau lebih tinggi dengan pelan data. Ketersediaan Android Auto mungkin berbeza bergantung pada negara dan model telefon anda. Sila layari http://www.android.com/auto untuk maklumat lanjut.

vii. Fungsi Bluetooth® memerlukan peranti didayakan Bluetooth yang serasi. Ciri-ciri Bluetooth mungkin tidak disokong oleh semua peranti didayakan Bluetooth yang serasi, atau mungkin terhad kepada peranti tertentu atau oleh syarikat telekomunikasi tanpa wayar tertentu.

viii. Pioneer tidak menjamin keserasian dengan semua peranti storan besar USB dan tidak bertanggungjawab terhadap sebarang kehilangan data pada pemain media, telefon pintar atau peranti lain semasa menggunakan penerima tersebut.

ix. Kandungan dan fungsi aplikasi telefon pintar sokongan merupakan tanggungjawab penyedia Aplikasi.

x. Android dan Android Auto ialah cap dagangan Google Inc.

xi. Apple, iPod, iPhone, Siri, CarPlay dan logo CarPlay adalah cap dagangan Apple Inc., didaftarkan di A.S. dan negara-negara lain.

xii. BLUETOOTH adalah cap dagangan berdaftar Bluetooth SIG, Inc.

xiii. WebLink dan WebLink Cast adalah cap dagangan berdaftar Abalta Technologies.

Semua jenama lain, nama produk atau logo mungkin merupakan cap dagangan atau cap dagangan berdaftar pemilik masing-masing.

Latar Belakang Pioneer Electronics Asia Centre (PAC) Pte. Ltd.

Ibu pejabat serantau Pioneer Corporation sejak tahun 1992, perniagaan teras Pioneer ialah dalam audio visual kereta. Pioneer menyasarkan untuk menjadi pengeluar dan pembekal selepas jualan yang utama untuk jenama-jenama kereta terkemuka, menyediakan penyelesaian maklumat hibur yang komprehensif di dalam kereta, dengan membangunkan peranti generasi seterusnya dan perkhidmatan awan yang bersifat inovatif untuk pasaran kereta terhubung yang semakin berkembang. Untuk maklumat lanjut, sila layari www.PioneerCarEntertainment.com


Reviu Eksklusif: OPPO Reno5 Dengan Lensa Utama 64MP Beri Imej Menakjubkan Ke?

Pada tahun lalu, OPPO mendapat sambutan yang baik semasa OPPO melancarkan siri Reno4 dengan penampilan yang bergaya serta fungsi kamera yang kuat. Dengan itu, OPPO telah melancarkan generasi baru, iaitu OPPO Reno5 pada akhir tahun. Kini, admin mempunyai OPPO Reno5 di tangan admin.  Sekiranya korang ingin mengetahui tentang peningkatan telefon baru ini berbanding dengan generasi sebelumnya, teruskan dengan reviu ini. Admin akan menunjukkan korang tentang fungsi OPPO Reno5 satu persatu!

Reno5 yang menekankan badan fon dengan Star Diamond Technology 2.0 telah berjaya menarik perhatian admin dengan foto-foto semasa ia dilancarkan. Namun begitu, ketika admin melihat fon yang berwarna Galactic Silver pada pertama kali, admin sudah mengagumi keindahan permukaannya yang berkelip halus dan bertahan sidik jari. Ini adalah proses kaca AG unik OPPO yang boleh menunjukkan warna yang berbeza di bawah sudut cahaya yang berbeza, memang amat cantik!

Dari segi sentuhan tangan, Reno5 boleh dikatakan sangat nipis dan ringan kerana tubuh beratnya hanya 180g dan tebal hanya 7.9mm. Penutup belakang melengkung 3D dan tepi skrin 2.5D memberikan cengkaman yang baik. Tambahan pula, admin amat menyukai sentuhannya yang unik dengan pertukangan berlian bintangnya, memang selesa~

Modul kamera belakang di bahagian belakang fon menggunakan reka bentuk lensa 3 besar dan 1 kecil, dan ia berjaya dibuat dengan sangat nipis, serta melengkapi setiap lensa dengan perlindungan.

Terdapat slot kad SIM dan butang penyesuaian kelantangan di sebelah kiri badan fon; manakala suis kuasa yang terletak di sebelah kanan mempunyai jalur hijau yang terang di tengah butang untuk tujuan pengenalan.

Bahagian bawah fon dilengkapi dengan bicu fon kepala 3.5mm, mikrofon, jack USB Type-C dan pembesar suara; bahagian atasnya adalah mikrofon.

Akhirnya, bahagian depan fon dilengkapi dengan skrin berlubang FHD+ 6.43 inci. Teknologi pembungkusan COF yang canggih mengurangkan tepi bawah skrin dari 5.53mm hingga 3.98mm, dan nisbah skrin-ke-badan mencapai 91.7% untuk memberi pengalaman visual yang terbaik bagi pengguna. jom kita lihat rekaan penuh peranti ini!!

Fungsi kamera selalu menjadi bahagian yang membanggakan bagi siri Reno, jadi kali ini OPPO telah banyak mengusahakan dalam kamera Reno5, terutamanya dalam pengambilan gambar potret untuk memberikan peningkatan fungsi yang lebih banyak. Hal ini demikian kerana Reno5 dilengkapi dengan sistem teknologi video potret dimensi penuh FDF yang menyokong penyesuaian kecantikan 100 tingkat 8 kali ganda, pastinya ciri yang korang sukai. Reno5 dilengkapi dengan kamera quad belakang, empat lensa tersebut adalah lensa utama 64MP + sudut super lebar 8MP + makro 2MP + lensa hitam dan putih 2MP; lensa depan adalah kamera selfie 32MP.

Fungsi ini boleh dikatakan menggabungkan super video pemandangan malam dan fungsi LiveHDR. Pengguna boleh mengaplikasikan fungsi AI ini dengan lensa depan atau belakang dalam pemandangan cahaya yang redup ataupun latar untuk meningkatkan kualiti keseluruhan video dan gambar. Dengan fungsi ini, kualiti pemandangan malam pasti akan lebih jelas dan terang.

Untuk menambahkan keseronokan dalam penggambaran video, Reno5 menyokong fungsi video Dual View yang boleh merakamkan melalui kamera depan dan belakang secara bersama. Pengguna juga dapat memilih 3 susun atur layar split yang berbeza, termasuk layar split kiri dan kanan untuk vlog, serta bulatan dan segi empat yang kelihatan macam panggilan video.

Dalam mod normal, Reno5 sebenarnya dapat mengambil potret dengan jelas. Lensa depannya yang dapat mengesan sehingga 194 titik ciri wajah setelah menggunakan fungsi AI dapat memberikan kesan kecantikan yang lebih halus dan semula jadi untuk video potret. Selain menyesuaikan tahap kecantikan, pengguna juga boleh membuat penyesuaian kecantikan wajah yang lebih terperinci, seperti kuruskan muka, besarkan mata, aplikasikan alat solek, dan lain-lain untuk menjadikan ciri wajah yang lebih berdimensi tiga dan cantik. Gaya keseluruhan juga akan kelihatan cantik dan semula jadi setelah penyesuaian dilakukan.

• Ultra Steady Video 3.0 •

Semasa merakamkan video, Reno5 pasti steady! Kali ini, Reno5 menyediakan tiga mod anti-goyang termasuk Front Steady Video untuk lensa depan, Ultra Steady Video untuk lensa belakang, dan Ultra Steady Video Pro untuk lensa super lebar.

Pada bahagian pengambilan gambar, Reno5 menyediakan berbagai mode seperti potret, pemandangan malam, gerakan lambat, profesional, HDR, fungsi AI, penapis dan fungsi lain. Dengan fungsi AI, kamera dapat mengenali 22 pemandangan yang berbeza dan mengoptimumkan warna, ketepuan dan kecerahan untuk pemandangan tertentu bagi menampilkan gambar yang paling sempurna.

Di samping itu, semasa menggunakan lensa belakang untuk mengambil potret pada waktu malam, korang boleh klik ikon penapis di atas untuk menghidupkan fungsi Night Flare Portrait yang pertama bagi membentuk kesan bokeh semula jadi melalui bintik-bintik cahaya kabur yang telus dan terang pada latar belakang malam. Ia dapat menghasilkan gambar potret malam yang jelas dan terang serta  meningkatkan fotografi telefon korang ke taraf yang lebih profesional!

Reno5 mempunyai kapasiti bateri besar 4300mAh. Ia bukan sahaja mempunyai jangka hayat bateri yang tahan lama, tetapi juga menyokong fungsi pengecasan kilat 65W SuperVOOC 2.0. Namun begitu,  meletakkan bateri yang besar di badan yang langsing bukanlah mudah, jadi ini pastilah bahagian yang harus dikagumi! Menurut pengumuman rasmi, Reno5 hanya memerlukan 15 minit untuk mengisi ke 60% bateri, dan 35 minit untuk mengecas sepenuhnya, jadi sekarang biarkan admin mengambil ujian praktikal untuk korang:

Apabila Reno5 disambungkan dengan rangkaian WiFi, ia mula dicas dari 20% hingga 98% setelah pengisian selama setengah jam, akhirnya dicas hingga 100%. Reno5 perlu agak 40 minit untuk mengecas sepenuhnya. Kelajuan pengecasan kilat 65W memang benar!

Dari segi prestasi perkakasan, Reno5 dilengkapi dengan pemproses Snapdragon 765G dan menyokong rangkaian 5G. Oleh itu, operasi keseluruhannya sangat lancar. Admin tiada masalah menggunakannya untuk bermain mobile game ataupun makan ayam. Lebih-lebih lagi, admin juga menjalankan ujian permainan. Apabila ia dihidupkan HD dalam PUBG, laju bingkai tertinggi Reno5 dapat mencapai 34fps, dan yang terendah adalah 27fps tanpa lag. Pengalaman penggunannya boleh dikatakan sangat baik. Pada masa yang sama, Reno5 menggunakan kombinasi storan 8GB RAM + 128GB ROM. Ruangnya cukup besar, dan pengguna yang selalu menggunakannya tidak perlu terlalu risau telefon akan lag!

Sesuatu yang boleh diperhatikan ialah Reno5 menyediakan fungsi Game Space eksklusif bagi pengguna. Ketika permainan dijalankan, pengguna dapat menyesuaikan berbagai pengaturan permainan. Dalam Game Space, pengguna juga dapat mengatur mod prestasi permainan, meningkatkan mod, menyekat maklumat pemberitahuan dan lain-lain. Sebagai contoh, jika mod e-sukan dihidupkan, ia dapat melepaskan lebih banyak prestasi untuk permainan dan menyokong permainan berjalan dalam keadaan yang ekstrim.

Sistem yang digunakan dalam Reno5 ini telah dipertingkatkan ke ColorOS 11 berdasarkan Android 11. Dari segi visual, UI yang berwarna-warni bergabung dengan ikon yang ringkas memberi pengguna perasaan yang selesa dan senang digunakan. Pengguna boleh mengatur kandungan, tetapan antara muka, dan reka bentuk secara individu berdasarkan kegemaran pengguna.

Di samping itu, Reno5 juga menyediakan mod gelap dan mod perlindungan mata. Dalam mod gelap, pengguna boleh membuat penyesuaian yang lebih terperinci untuk mencapai pengalaman visual yang lebih selesa.

Sesuatu yang perlu disebutkan ialah aplikasi OPPO Relax yang memberi pelbagai kesan suara semula jadi dan membolehkan pengguna set waktu permainan. Pada masa yang sama, terdapat pelbagai permainan mini dan pengetahuan peta yang membantu pengguna mengisi masa lapang semasa berehat.

Pada pandangan pertama, OPPO Reno5 merupakan telefon bimbit yang bergaya dengan penampilan yang admin sukai. Ia mempunyai peningkatan dari segi kemampuan pengambilan gambar dan video berbanding dengan generasi sebelumnya, terutamanya pengambilan video yang terdapat mod dan fungsi yang banyak, serta fungsi pengambilan gambar yang tepat memang dikagumkan! Di samping itu, cas kilat 65W yang pantas, boleh mengecas bateri 4300mAh dalam masa tidak sampai satu jam, memang boleh menjimatkan masa. Ini memang bagus bagi pekerja pejabat!

OPPO Reno5 akan disediakan untuk pra-pesanan dari 18 hingga 22 Januari. Pengguna yang pra-pesan dalam tempoh ini boleh mendapat hadiah yang menarik bernilai RM397, termasuk OPPO Enco 11 bernilai RM159, casing telefon bimbit bernilai RM129 dan perkhidmatan jaminan 1 tahun lanjutan (bernilai RM109). Jika anda berminat dengan OPPO Reno5, ingatlah untuk terus follow platform OPPO rasmi dan ERING!


Acer Melancarkan Rangkaian Komputer Riba Siri ConceptD Di Malaysia – Harga Bermula RM3,999

Buat peminat jenama Acer di Malaysia pastinya gembira apabila Acer telah memperkenalkan rangkaian produk ConceptD, dari komputer meja, komputer riba hingga ke monitor berprestasi tinggi. Barisan produk ini ditawarkan pada harga bermula RM3,999.

Komputer riba ini tampil dengan skrin yang baik iaitu 15.6″ dan mendapat pengesahan PANTONE yang mempunyai ciri Delta < 3. Dihadirkan dengan kad grafik yang sangat baik iaitu NVIDIA Quadro T1000, dijual pada harga RM5,999.

Bagi komputer riba ini, ia tampil dengan 2 varian skrin iaitu 15.6 inci / 17.3 inci ultra tinggi (3840 x 2160) skrin IPS, bersama sokongan 100% gamut warna Adobe RGB dan paparan 4K UHD PANTONE menawarkan paparan yang sangat baik.

Ini satu lagi peranti yang sangat berkuasa! ConceptD 7 dan ConceptD 7 Pro direka untuk tugasan kreatif seperti yang dilakukan oleh editor video dan pereka grafik bergerak. Hadir dengan skrin bersaiz 15.6 inci Pantone® Validated 4K UHD IPS, dengan 100% Adobe® RGB gamut warna dan ketepatan warna Delta E<2.

Peranti ini memang yang paling nice. Hadir dengan skrin sentuh 17.3 inci bersama sokongan Pantone® Validated 4K UHD IPS, menyediakan 100% Adobe® RGB dan 100% sRGB gamut warna dengan ketepatan warna Delta E<1 yang sangat sesuai untuk tugasan 3D.

Pemproses juga sangat berkuasa apabila ia dihadirkan dengan Intel serta kad grafik NVIDIA® Quadro® RTX5000, lagi best disertakan pen stylus Wacom EMR dengan 4096 tahap sensitiviti tekanan. ConceptD 9 Pro boleh didapati pada harga RM18,999.

Komputer meja yang canggih ini hadir dengan kad grafik NVIDIA® Quadro® P2000 dan dipadankan dengan pemproses Intel® Core™ i7 9700k, 16GB RAM dan 256GB SSD + 1TB HDD. Anda boleh beli pada harga RM7,999 dengan waranti selama 3 tahun.

ConceptD 500 memiliki reka bentuk moden dengan gabungan warna putih dan sentuhan kayu, fungsi yang terdapat dalamnya termasuk pengecasan tanpa wayar Qi, barisan port sambungan berkelajuan tinggi serta ConceptD Pallete bagi membolehkan pengguna memantau CPU, GPU dan memori.

Pereka cipta memerlukan ketepatan warna di sebalik apa yang lazimnya monitor biasa boleh tawarkan, oleh itu Acer memperkenalkan monitor ConceptD CP7271K P dan CP3271K P yang dilengkapi paparan Pantone® Validated, Delta E<1, dan 93% DCI-P3.

Paparan 27 inci 4K UHD IPS dilengkapi G-Sync® Ultimate® dengan sokongan kadar segar mencecah 144Hz, kualiti segar HDR dijamin oleh VESA Certified DisplayHDR™ 1000. Manakala ConceptD CP3271K P adalah monitor 27 inci dengan VESA-Certified DisplayHDR™ 400, 4K UHD dan gamut warna luas 90% DCI-P3 ruang warna.

Maklumat lanjut, layari FB Acer Malaysia, pembelian barisan produk ConceptD boleh dibeli melalui Acer Online Store, rakan e-dagang Lazada atau Shopee.


Samsung Galaxy A80 Berharga RM2,499  – 1000 Pembeli Terawal Dapat Pakej BlackPink Special Edition!

Samsung hari ini mengumumkan secara rasmi ketibaan Galaxy A80 di pasaran Malaysia. Peranti ini dijual pada harga RM2,499.

Bagi 1000 pembeli pertama peranti ini akan menerima pakej BlackPink special edition (case, stand dan kad gambar serta Galaxy Fit bernilai RM818) secara percuma.

Menariknya, ia dihadirkan dengan skrin bersaiz 6.7 inci dan dikuasakan oleh cip pemproses Snapdragon 730. Turut dihadirkan dengan 8GB RAM dan 128GB storan.

Satu keunikkan yang terdapat pada peranti ini adalah pada kameranya yang boleh berputar. Hadir kamera belakang boleh dijadikan kamera hadapan. Disertakan dengan sistem tri-kamera iaitu 48MP + 8MP (Ultra Lebar) + ToF.

Dari aspek kapasiti bateri juga tidak mengecewakan apabila hadir dengan 3,700mAh dan disertakan dengan pengecasan pantas 25W.

Tampil dengan 3 pilihan warna iaitu Phantom Black, Angel Gold, Ghost White.

Galaxy A80 ini boleh didapati di ke semua Samsung Experience Stores dan kedai atas talian Samsung Malaysia.

Bagi mendapatkan maklumat lanjut, anda bolehlah melayari laman sesawang Samsung atau klik di sini.


CES 2019: ASUS Perkenal StudioBook S, Nipis Tetapi Mempersonakan

Satu lagi produk daripada ASUS yang baru sahaja diumumkan, ASUS StudioBook S (W700) yang sangat nipis. Disertakan dengan pemproses Intel Xeon dan grafik NVIDIA Quadro P3200, yang mampu menangani pelbagai gerak kerja kompleks sekaligus mampu menyeimbangkan tugasan harian dan disertakan dengan Windows 10 Pro.

StudioBook S disertakan dengan bezel yang nipis dengan rekaan paparan NanoEdge dan sesuai dengan 17 inci, nisbah paparan 16:10 dalam badan 15 inci. Saiz bezel di kedua-dua sisi adalah 5.3 mm. Panelnya meliputi 97% DCI-P3 color space. Ia jauh lebih luas daripada gamut warna sRGB yang digunakan oleh PC biasa.

Mereka, 3D rendering, simulasi atau pengiraan kompleks memerlukan prestasi yang terbaik. StudioBook S turut boleh dikhususkan dengan Intel Xeon or pemproses Intel Core™ i7  dan grafik NVIDIA Quadro P3200. Quadro GPU disediakan untuk aplikasi profesional dan berkuasa tinggi bagi memastikan bunyi kipas berada pada tahap minimum. Xeon E-2176M disertakan dengan 6 teras dan 12 threads dengan frekuensi max turbo 4.4GHz.

Ia juga turut disokong oleh RAM sehingga 64GB dan didatangkan dengan pilihan memori ECC untuk kestabilan. ECC bertujuan untuk mengesan dan membetulkan error dalam memori yang mana boleh merosakkan data atau menyebabkan komputer crash ketika sedang membuat tugasan. StudioBook S menggandakan prestasi dengan PCIe SSD drives.

StudioBook S dilengkapi dengan prestasi hardware terbaharu, dan memastikannya sentiasa sejuk bagi mengoptimumkan prestasi. Disertakan dengan 5 heat pipes yang menjejaki arahnya ke motherboard yang membawa suhu panas dari CPU, GPU dan VRM ke arah vents di bahagian tepi dan belakang komputer. Solusi thermal ini sangat berkuasa.

StudioBook S bersaiz 382 x 286 x 18.4 mm dan disertakan dengan Turquoise Grey aluminum. StudioBook S direka dengan 45 darjah untuk menambah tekstur pada lid dan palm rest. Dengan berat hanya 2.39kg memudahkan untuk disimpan dan dibawa ke mana sahaja. Ia turut mendapat kelulusan ketenteraan dari aspek daya tahannya MIL-STD-810G. Diuji dalam getaran, persekitaran ekstrem seperti suhu, kelembapan dan altitud.

Bagi papan kekuncinya pula, ia direka dengan 1.4mm jarak untuk keselesaan ketika menaip. Backlight menjadikan kerja pada waktu malam mudah untuk dilakukan. Shortcut key pula membantu menyelaras interaksi yang kebiasaannya memerlukan beberapa kali klik. Terdapat juga butang untuk menghidup atau menutup HD webcam yang mana memudahkan ketika persidangan video.

Ia turut dilengkapi dengan NumberPad yang mana boleh digunakan dengan menekan simbol di bahagian atas sebelah kanan touchpad.

Dari aspek sambungan pula, StudioBook S dilengkapi dengan HDMI 2.0 port dan 1 USB Type-C (USB-C) dengan Thunderbolt 3. Ia turut disertakan dengan 3 USB 3.1 Gen 2 Type A ports. StudioBook S mempamerkan kepantasan pemindahan fail yang besar dan mempunyai sambungan rangkaian yang lebih stabil.

Untuk sebarang maklumat mengenai StudioBook S, sila layari laman sesawang ASUS .


Apple Dilapor Akan Perkenal 3 Model Telefon Pintar Tahun Ini?

Pelan strategik Apple dengan memperkenalkan 3 model telefon pintar pada tahun lepas tampak seperti akan diteruskan pada tahun ini.

Menurut Laporan daripada Wall Street Journal, Apple dikatakan akan mengeluarkan 3 model telefon pintar yang mana salah satunya akan menggunakan skrin LCD seperti yang telah diguna pakai pada iPhone XR.

Dilaporkan, Apple akan menyertakan ciri kamera terbaharu di dalam model terbaharu, ini termasuklah 3 kamera belakang pada versi paling premium manakala 2 lagi model menggunakan dwi kamera belakang.

Namun ini semua terlalu awal kerana ia masih pada peringkat awal dan mungkin terdapat perubahan pada masa akan datang. Apple juga masih tidak mengeluarkan sebarang kenyataan. Jadi sama-sama kita tunggu.


Pra-Tempahan HUAWEI nova 4 & Dapatkan Hadiah Percuma Bernilai Sehingga RM400!

HUAWEI nova 4 telah dirasmikan baru-baru dengan tanda harga RM1,899, ia hadir bersama teknologi hebat di samping reka bentuk baru yang lebih segar. Walaupun jualan pertamanya bermula pada 14 Februari 2019 nanti, namun tawaran pra-tempahan akan dibuka bermula 8 hingga 13 Februari ini dengan hadiah percuma bernilai sehingga RM400.

Yang berminat memiliki satu, boleh pergi ke mana-mana kedai HUAWEI dengan membayar deposit sebanyak RM200, dan selebihnya iaitu RM1,699 perlu dibayar apabila anda mengambil peranti ini pada 14 Februari nanti.

Sekiranya anda lebih suka membeli melalui atas talian, boleh juga membuat pra-tempahan melalui HUAWEI Official Online Store dengan membuat bayaran penuh RM1,899. Baucar tambahan bernilai RM50 akan diberikan dan anda boleh menggunakannya di kedai atas talian.

Lebih menarik lagi, setiap pembelian nova 4 akan mendapat Bluetooth Headset secara percuma. Bagi pra-tempahan juga akan menerima Premium Gift Pack yang jumlahnya bernilai sehingga RM400.


Reviu Eksklusif: ASUS ZenBook 13, Kecil Bukan Sebarang Kecil

ASUS membuka lembaran tahun baru dengan langkah kanan apabila memperkenalkan model terbaharu komputer riba yang bersaiz kompak, iaitu ASUS ZenBook 13. Komputer ini pastinya mampu membuka lebih ruang buat ASUS dalam mendominasi pasaran komputer riba bersaiz 13 inci ini di pasaran.

Sungguhpun komputer ini bersaiz kecil iaitu lebih kurang sebesar kertas bersaiz A4, namun spesifikasinya bukanlah ‘biase-biase’. Bak kata pepatah, kecil-kecil cili padi. Peranti ini pastinya dapat memenuhi keperluan anda dalam penggunaan komputer riba. Nak tahu bagaimana? Jom kita baca!!!

Dalam pakej pembelian ini, ia disertakan dengan komputer riba ASUS ZenBook 13, Adapter pengecasan, Manual, sarung komputer riba dan kain pengelap.

Sungguhpun komputer riba ini kecil, tetapi ASUS tidak melupakan kepentingan rekaan yang menarik dan efektif. Komputer riba yang bersaiz 13 inci, bukan penghalang dalam memberikan rekaan yang menarik.

Disertakan dengan 4 bahagian frameless dengan rekaan NanoEdge pastinya memberikan suatu kelainan buat komputer riba ini. Turut disertakan dengan Spun Metal Finish di bahagian belakang dan rose gold trim bar memuatkan komputer ini tampak lebih eksklusif.

Apa yang menariknya, komputer ini juga direka dengan rekaan ergolift yang pastinya memberi kesan efektif terhadap prestasi komputer ini. Apabila komputer riba ini dibuka, ia akan sedikit terangkat bagi memastikan aliran pengudaraan komputer riba ini dapat dilaksanakan dengan baik.

Justeru ia turut dilengkapi dengan papan kekunci bersaiz penuh dengan 1.44mm key travel. Seperti biasa, rekaan number pad komputer riba ini juga turut kelihatan segar dan efisen.

ASUS Zenbook 13 ini mempunyai 13.3′ FHD 1920 x 1080 16:9 IPSWide View pastinya akan memberikan kejelasan yang nyata. Dengan kadar refresh rate yang tinggi iaitu 60HZ pastinya memberikan pengalaman yang baik kepada anda.

Dengan bezel yang sangat nipis dan kicil pastinya membuatkan paparan kelihatan lebih baik.

Jika anda was-was dengan sistem bunyi bagi peranti ini, jangan bimbang kerana pastinya ia berada pada tahap yang terbaik. Walaupun bersaiz kecil tapi sistem bunyinya sangat kuat dan enak untuk didengar.

Hal ini kerana ASUS berkoloborasi dengan Harman Kardon yang pastinya tidak pernah gagal dalam memberikan sisitem bunyi terbaik. Kepuasan menonton video pastinya dicapai dengan sistem bunyi yang terbaik.

Number Pad ini pastinya menjadi antara ‘highlight’ bagi komputer riba ini. Kesempurnaan pada number pad ini akan memberikan pengalaman yang memuaskan dengan kepelbagaian fungsi yang dapat memudahkan proses penggunaannya.

Number pad komputer riba ini direka dengan 5 lapisan. Lapisan yang pertama ialah
black bottom layer dengan nombor / character cut out. Lapisan kedua pula ialah gray translucent ink layer diikuti dengan translucent layer dengan silver particle.

Bagi lapisan keempat pula ia disertakan dengan inked switch layer dan lapisan terakhir ialah glass top layer. Jadi tidak hairanlah ketepatan dan keselesaan ketika menggunakan number pad ini berada tahap yang tersendiri.

Sepanjang menggunakan komputer riba ini, number pad ini pastinya sangat membantu dalam mempertingkatkan produktiviti. Keselesaan dan ketepatannya boleh mengurangkan kesilapan dalam proses menaip. Justeru tidak hairanlah, number pad ini merupakan langkah penyelesaian bagi masalah numeric keypad pada komputer riba.

Lebih menarik, ia turut mempunyai kepintaran dalam penukaran kepada keypad yang biasa. Apa yang perlu dilakukan dengan hanya menekan simbol keypad pada number pad tersebut.

Kamera pada komputer riba ini juga tidak diabaikan oleh ASUS kerana menurut kajian 76% pengguna menggunakan webcam sekurang-kurangnya sebulan sekali. Namun kualiti daripada hasil rakaman kamera ini masih ditahap memuaskan bagi kamera komputer riba.

Komputer yang dilengkapi dengan ultra thin webcam yang baharu disertakan dengan lensa 4 elemen yang pastinya tajam dan mengurangkan noise. Kedudukan kamera pada bahagian atas pastinya memberikan sudut yang terbaik kepada pengguna ketika menggunakan kamera ini.

Apa yang menarik, ia turut disertakan dengan log masuk wajah yang dikenali sebagai 3D IR camera yang sangat pantas memudahkan pengguna.

Anda kini sudah boleh menggunakan wajah anda sebagai log masuk. Apa yang pasti log  masuk menggunakan wajah adalah sangat pantas.

Sungguhpun komputer riba ini bersaiz kecil, namun ASUS tidak melupakan tentang kepentingan daya tahan bateri. Justeru ia dilengkapi dengan kapasiti bateri 50WH LI Polytier batery. Apa yang pasti komputer riba ini mampu bertahan sehingga 14 jam. Jadi anda tidak perlu bimbang jika melakukan pekerjaan di luar menggunakan komputer ini.

Jangka masa untuk mengecas agak pantas. Bagi komputer ini ia mengambil masa selama  2 jam 20 minit sahaja untuk mengecas penuh dari 4% sehingga 100%.

Disebabkan pengguna pada ketika ini sering menggunakan komputer riba dalam jangka masa yang panjang, maka sistem penyejukkan merupakan elemen penting dalam memastikan komputer riba berada dalam keadaan yang baik. Justeru, ASUS telah menerapkan evolusi dalam rekaan bilah kipasnya.

Ketebalan kipas bagi komputer riba ini adalah 4mm dan disertakan dengan bilah pada kipas yang lebih banyak iaitu sebanyak 75 bilah dengan setiap bilah bersaiz 0.4mm pastinya membolehkan proses penyejukkan dilakukan dengan lebih efisen. Jadi tidak hairanlah ia dikatakan mengalami evolusi dalam aero dinamik.

Sungguhpun ASUS ZenBook 13 ini bersaiz kecil, namun ketahanannya tidak boleh dipandang enteng. Hal ini kerana komputer riba ini menerima Military Grade Reliability.

Beberapa ujian ketahanan telah dilakukan ke atas peranti ini antaranya ujian altitud, ujian gegaran, ujian kelembapan, ujian jatuh dan ujian suhu. Jadi anda tidak perlu bimbang.

ASUS ZenBook 13 ini sememangnya bersaiz kecil. Namun melihat daripada hasil ujian ke atas komputer rini memperlihatkan bahawa ia berada prestasi yang baik. Dengan spesikasi yang tinggi membenarkan pengguna boleh melakukan sebarang aktiviti menggunakan peranti ini. Ujian ke atas komputer ini dilakukan menggunakan UserBenchmark dan CrystalDiskMark 6.

Secara keseluruhannya, komputer ini berada pada prestasi yang terbaik. Dengan spesifikasi yang tinggi dengan rekaan yang mudah untuk dibawa ke mana sahaja pastinya akan memudahkan anda.

Produktiviti anda juga pastinya dapat dipertingkatkan dengan number pad yang sangat lancar penggunaannya. Kepantasan pengecaman wajah juga berada pada tahap yang baik. Apa yang lebih penting, paparan penuh dengan bezel yang nipis memberikan kepuasan tontonan kepada pengguna.


Dapatkan Hadiah Menarik Di Jelajah ASUS “We Love Photo”!

Sesiapa yang berada di sekitar Kuala Lumpur dan Lembah Klang, bermula hari ini 6 September sehingga 10 September 2017, anda boleh mengunjugi pusat membeli-belah 1 Utama, Petaling Jaya untuk menyertai aktiviti yang dianjurkan oleh ASUS Malaysia.

Jelajah “We Love Photo” menempatkan ruang pengalaman telefon pintar terbaru siri ASUS ZenFone 4 dan anda juga peluang untuk memenangi satu unit ZenFone 4 Max Pro sepanjang lima hari berlangsung!

Disana anda boleh menyertai sesi soal jawab mengenai peranti terbaru ASUS ZenFone 4 dan lebih menariknya, setiap peserta yang menyertai layak untuk memenangi cabutan bertuah seperti berikut! :

» 1x Unit ZenFone 4 Max Pro setiap hari

» 3x Unit ASUS ZenPower 10050 setiap hari

» Folder Kertas A4 Gong Yoo

» Pelekat Note “We Love Photo”

Sesi Cabutan Bertuah bermula pada pukul :

>> 1 petang – 3 petang

>> 4 petang – 5 petang

>> 7 malam – 8 malam

Dalam masa yang sama, pengunjung yang membuat pembelian mana-mana model siri ASUS ZenFone 4 akan membawa pulang hadiah eksklusif :


Jualan Nokia 6 Bermula 19 Januari…Tetapi Di China

Sudah tidak sabar rasanya untuk melihat Nokia 6 yang baru sahaja beberapa hari lalu diperlihatkan di laman web Nokia. Peranti itu menandakan kemunculan semula jenama Nokia di dalam pasaran peranti pintar dan sebagai tanda peralihan dari sistem operasi Windows Mobile ke Android.

Nokia 6 hanya dijual di China, lantas menyukarkan proses untuk mendapatkan peranti ini. JD COM pula sudah dilantik menjadi wakil jualan eksklusif dan sekarang ini mereka sudah pun mengambil pra-tempahan atas talian untuk Nokia 6.

Bagi mereka yang berimpian mendapatkan Nokia 6, tidak perlu terlalu risau kerana pasti ada pihak ketiga akan cuba membawa masuk peranti eksklusif ini ke dalam pasaran tempatan, seperti senario yang boleh dilihat pada peranti Xiaomi Mi MIX yang kini boleh dibeli di sini.


Apple MacBook Pro 16” Rasmi Pada Harga Bermula RM10,499 – Hadir Dengan 8TB SSD + Magic Keyboard

Susulan siri iPhone 11 dan Apple Watch Series 5 rasmi dijual di pasaran tempatan, kini giliran Apple MacBook Pro 16” dilancarkan rasmi dengan tawaran harga bermula RM10,499.

MacBook Pro 16” baharu ini mempunyai paparan skrin yang lebih besar iaitu 16 inci, tambahan papan kekunci baharu Magic Keyboard dan sokongan SSD sehingga 8TB. Wow! Memang power!

Ada lagi yang power, prestasi dalamannya dibekalkan dengan cip pemproses Intel Core i7 9th Gen/Intel Core i9 9th Gen, sokongan AMD Radeon Pro 5300M/5500M dengan 4GB GDDR6 memori serta 16GB DDR4 RAM.

Sistem penyejukan juga telah dipertingkatkan supaya mampu menjamin penggunaan yang lebih mantap dan efisien, di samping bateri sebesar 100Wh menawarkan ketahanan sehingga 11 jam. MacBook Pro 16” dijual pada harga RM10,499 bagi varian Intel Core i7, manakala RM12,199 bagi varian Intel Core i9.


Siri realme narzo 20 Kini Rasmi – Dijual Pada harga Bermula Dari RM699!!!!

Berita baik apabila peranti gaming pertana realme iaitu realme narzo 20 dan narzo 20 Pro kini telah rasmi dan dijual pada harga bermula dari RM699!!!

Bagi yang ingin memiliki peranti ini, ia akan mula dijual pada 11 November ini menerusi Lazada dan ia dijual pada harga lebih murah iaitu RM549 bagi narzo 20 dan RM899 bagi narzo 20 Pro dan ia terhad pada tarikh tersebut sahaja.

realme narzo 20 tampil dengan skrin 6.5″ HD+  dan disertakan dengan pemproses Mediatek Helio G85 dan hadir dengan RAM sebesar 4GB dan storan sebesar 64GB. Kamera juga baik apabila ia disertakan dengan 48MP + 8MP + 2MP bagi kamera belakang dan 8MP bagi kamera hadapan. Bateri pula adalah 6000mAh.

Dalam pada itu, bagi varian narzo 20 Pro pula ia hadir dengan skrin 6.5″ FHD+. ia turut hadir dengan kadar segar semula 90Hz. Dari kuasa dalaman pula, ia hadir dengan pemproses Mediatek Helio G95 dan disertakan dengan RAm sebsar 8GB dan storan sebesar 128GB. Kamera belakang pula adalah 48Mp + 8MP + 2MP + 2MP dan kamera hadapan 16MP.


Absen menang Kes Harta Intelek Ultravision A.S.

SHENZHEN, China, 25 Jun 2021 /PRNewswire/ — Pada 12 Jun 2021, juri persekutuan di Mahkamah Daerah Amerika Syarikat untuk Daerah Timur Texas memberi kemenangan penuh kepada Absen berhubung tuntutan mahkamah atas pelanggaran hak paten. Dalam kes tersebut, Ultravision mendakwa bahawa produk paparan LED Absen yang dieksport ke Amerika Syarikat telah melanggar paten tertentu. Keputusan sebulat suara juri mendapati bahawa tiada satu pun daripada sembilan barisan produk tertuduh Absen melanggar mana-mana tuntutan paten yang ditegaskan. Pihak juri juga menetapkan bahawa kesemua tuntutan paten yang ditegaskan tidak sah. Keputusan berkenaan dikeluarkan selepas empat hari mendengar testimoni dan kira-kira tiga jam perbincangan juri.

Sebagai sebuah syarikat paparan LED terkemuka yang terlibat secara mendalam dalam pasaran antarabangsa, sejak penubuhannya 20 tahun yang lalu, Absen tekal mematuhi prinsip teras dalam inovasi teknologi dan menghormati hak harta intelek. Selepas disaman pada tahun 2018, Absen bertindak balas secara aktif. Ia menubuhkan sebuah pasukan khas yang terdiri daripada pakar dalaman serta peguam Amerika luar yang dipimpin oleh Goodwin Procter LLP. Absen turut bekerjasama dengan syarikat-syarikat paparan LED Cina yang lain termasuk Glux, Leyard, Liantronics dan Unilumin. Perkongsian tersebut bermakna, bersama-sama mengekalkan Goodwin Procter dapat melaksanakan strategi respons bersama. Dengan perancangan dan usaha keseluruhan daripada kesemua pihak, keputusan yang amat berjaya diterima di mahkamah AS dan Absen mengucapkan terima kasih kepada semua yang terlibat.

Ditubuhkan pada tahun 2001, Absen ialah jenama paparan LED yang terkemuka di dunia, terkenal dengan produknya yang berkualiti tinggi, kehadiran global serta keupayaan khidmat penuhnya. Paparan Absen mencakupi pelbagai jenis aplikasi termasuk Paparan Komersial, Visualisasi Data, Sewaan & Pementasan, DOOH dan Korporat. Melalui inovasi dan pembangunan yang berterusan, Absen telah menjadi pengeluar Cina No.1 dalam mengeksport paparan LED selama 12 tahun berturut-turut, lalu menjadikannya jenama pilihan untuk beberapa jenama, rakan kongsi integrasi dan syarikat sewaan yang paling terkenal di seluruh dunia.

Pada masa akan datang, seperti biasa, Absen akan menghormati hak harta intelek, memupuk pasaran antarabangsa dengan mendalam dan bekerja keras demi menghormati pasaran antarabangsa untuk industri paparan LED.


ASUS ZenWatch 3, Menampilkan Rekaan Lebih Elegan

Selain tablet ASUS Zenpad 3S 10, ASUS juga mempamerkan sebuah jam tangan pintar iaitu ZenWatch 3. Rekaan ZenWatch 3 ini sesuai untuk golongan lelaki mahupun wanita. Hadir dengan paparan skrin berbentuk bulat dengan saiz 1.39 inci, ia menyokong resolusi 400×400 piksel (287 ppi). Sepertimana model sebelum ini, ZenWatch 3 telah dioperasikan oleh OS Android Wear yang boleh dipadankan dengan smartphone Android dan juga iOS.

Dikuasakan bersama Snapdragon Wear 2100, jam tangan pintar ini telah diserikan oleh memori dalaman sebesar 4GB serta RAM 512MB. Lebih menarik lagi, bateri berkapasiti 340mAh turut menyokong pengecasan pantas, di mana anda boleh mengecas jam tangan pintar ini sehingga 60% dalam masa 15 minit sahaja. Jam tangan pintar ini tidak ketinggalan menawarkan fungsi kecergasan seperti berjalan, berlari, berbasikal dan pelbagai lagi.

ASUS ZenWatch 3 akan dijual dengan harga € 229 (kira-kira RM 1,044)


Festival Gega Ria 2018 Sambutan Hari Kebangsaan Bersama HUAWEI Meriah!

Baru-baru ini, Huawei telah menyambut ulang tahun hari kemerdekaan yang ke-61 besama lebih daripada 20,000 pengunjung yang menghadiri Festival Gegaria 2018 #KitaPunya yang berlangsung 31 Ogos hingga 1 September.

Festival yang dianjurkan oleh Media Prima dengan kerjasama HUAWEI yang julung kali diadakan itu telah berlangsung di kawasan parkir Istana Kehakiman, Putrajaya. Ia juga dimeriahkan dengan kehadiran ramai selebriti popular tanah air seperti Bunkface, Kugiran Masdo, Misha Omar, Wany Hasrita, Stacy dan Faizal Tahir.

Turut serta dalam keseronokan ini ialah trak jelajah HUAWEI Nova Superstar yang mana menawarkan pelbagi aktiviti menarik buat pengunjung antaranya cabaran karaoke HUAWEI, permainan Water Pong dan beberapa aktiviti lagi yang memberi peluang mereka memenangi barang-barang ekslusif daripada Huawei.

Selain itu pengunjung yang datang juga berpeluang beramah mesra dan mendekati selebriti dan tidak ketinggalan merakam gambar sebagai kenangan menggunakan HUAWEI nova 3i.

Roadshow trak jelajah HUAWEI Nova Superstar masih berterusan sehingga hari terakhir bulan September. Berikut adalah tarikh yang dijadualkan untuk seluruh negeri-negeri yang berlangsung pada 3 petang hingga 11 malam.


Nokia 3.1 Plus Mulai Terima Kemas Kini Android 9.0 Pie

Berita baik untuk pengguna Nokia 3.1 Plus! Peranti kelas pertengahan dari HMD Global ini telah menerima kemas kini Android 9.0 Pie mulai sekarang.

The wait is over! Get ready to feast on a sweeter smartphone experience with Android 9 Pie on Nokia 3.1 Plus. Nokia smartphones get smarter with time #GetSmart #Nokiamobile pic.twitter.com/8wG544OAEk

— Juho Sarvikas (@sarvikas) February 26, 2019

Nokia 3.1 Plus ditawarkan pada harga RM699, ia dilengkapi skrin bersaiz 6 inci HD+ bersama rekaan tanpa takuk, dijana oleh pemproses MediaTek Helio P22 di bawah sokongan 3GB RAM dan 32GB ROM (menyokong kad mikroSD sehingga 400GB).

Peranti ini mempunyai rekaan dwi-kamera utama 13MP + 5MP serta kamera swafoto 8MP, kapasiti bateri 3,500mAh ini didakwa mampu bertahan selama 2 hari oleh Nokia.

Seperti yang dijanjikan oleh Nokia, kemas kini peranti mereka adalah baik dan konsisten kerana pengguna sentiasa diutamakan.


Haji-Umrah, Aplikasi Untuk Kemudahan Jemaah

Musim Haji telah tiba! Terdapat beberapa aplikasi yang menyediakan panduan untuk menunaikan haji dan umrah. Terbaru, satu aplikasi yang telah diperkenalkan daripada pembangun tempatan yang dikenali sebagai Haji-Umrah.

Haji-Umrah menawarkan maklumat praktikal dan interaktif berdasarkan bahan rujukan yang diperoleh dari Tabung Haji. Kandungan dalam aplikasi dirujuk kepada pihak Bahagian Bimbingan Jabatan Haji bagi memastikan maklumat selari mengikut Mazhab Imam Shafie.

Aplikasi ini membantu para jemaah mengingati semula ibadah rukun dan wajib di samping perkara sunat yang perlu dibuat ketika berada di sesuatu tempat, seperti mengerjakan tawaf dan saie. Haji-Umrah turut mengintegrasikan fungsi panduan untuk membaca doa yang sepatutnya pada lokasi yang tepat, di samping membolehkan anda turut mengetahui sejarah di beberapa lokasi ketika menunaikan umrah dan haji.

Kehidupan rutin di Makkah dan Madinah boleh dijalankan dengan mudah kerana terdapat maklumat mengenai lokasi hospital, hotel, restoran dan pusat membeli-belah dicari dengan adanya fungsi tersebut pada aplikasi Haji-Umrah ini. Buat masa sekarang, aplikasi ini hanya boleh dimuat turun secara percuma oleh pengguna Android sahaja.


Huawei Perkenal Terminal Optik Kampus Huawei OptiXstar S892E dan Platform Penghantaran Optik Liquid OTN Generasi Seterusnya

SHANGHAI, 27 September 2020 /PRNewswire/ — Di acara HUAWEI CONNECT 2020 yang diadakan di Shanghai, Huawei memperkenalkan produk baharu sebagai penaiktarafan utama penyelesaian Intelligent OptiX Network berorientasi perusahaannya. Produk baharu ini termasuk Huawei OptiXstar S892E, yang merupakan terminal optik pintar yang direka untuk angkut balik Wi-Fi 6 berkelajuan tinggi dalam kampus perusahaan dan siri Huawei OptiXtrans E6600 yang merupakan platform pengangkut optik pertama dalam industri dengan teknologi Liquid OTN terbina dalam. Produk inovatif ini akan meningkatkan sambungan semua-optik untuk transformasi digital perusahaan.

Richard Jin, Presiden Barisan Produk Penghantaran & Akses Huawei, berkata, “Gentian menggunakan kurang tenaga, mempunyai lebar jalur ultra-tinggi selain selamat dan andal. Dalam senario seperti saling sambungan industri dan kampus perusahaan, gentian optik merupakan medium penghantaran pilihan untuk sambungan pintar dan ini diiktiraf secara meluas dalam industri. Huawei komited untuk membawa teknologi komunikasi optik yang utama dalam industri kepada pelbagai industri, membantu perusahaan membina rangkaian infrastruktur semua-optik dan memudahkan transformasi digital perusahaan.”

Penyelesaian Huawei Intelligent OptiX Network memberi tumpuan pada tiga senario: pusat data semua-optik (Huawei DC OptiX), pengangkut semua-optik (Huawei Single OptiX) dan kampus semua-optik (Huawei Campus OptiX). Sejak pelancarannya, penyelesaian ini telah digunakan secara meluas dalam banyak industri, termasuk kerajaan, kuasa elektrik, pengangkutan, kewangan dan pembuatan serta telah menyediakan perkhidmatan kepada lebih daripada 3800 pelanggan perusahaan dalam lebih 150 negara. Tahun ini, Huawei menaik taraf secara komprehensif penyelesaiannya untuk tiga senario. Bagi pusat data semua-optik, AI mengurangkan tuntutan teknikal ke atas kakitangan O&M, membolehkan jurutera IT mengurus peranti CT. Bagi pengangkut semua-optik, Huawei melancarkan Liquid OTN, yang mencapai penghantaran seragam bagi semua perkhidmatan, mengurangkan kependaman sebanyak 30%. Manakala bagi kampus semua-optik, Huawei melancarkan teknologi 40G PON yang mempunyai kadar tertinggi dalam industri untuk angkut balik Wi-Fi 6 berkelajuan tinggi bagi menyediakan akses gigabit.

Di acara ini, Huawei melancarkan dua produk baharu untuk senario kampus semua-optik dan pengangkut semua-optik global:

Produk pertama ialah Huawei OptiXstar S892E, yang merupakan terminal optik pintar yang direka untuk angkut balik Wi-Fi 6 kampus.

Wi-Fi 6 menjadi lebih tersebar dalam pasaran WLAN perusahaan, namun begitu kadar antara muka udara tingginya 10 Gbit/s + memberi tekanan pada lebar jalur penghantaran, keandalan dan kecekapan penggunaan rangkaian pengangkut. Huawei OptiXstar S892E merupakan terminal optik pertama dalam industri yang menyokong 40G PON. Ia menyokong pertukaran perlindungan pantas dan konfigurasi automatik serta dapat mengendalikan cabaran ini dengan berkesan. Ia direka untuk angkut balik Wi-Fi 6 berkapasiti tinggi dalam senario kampus termasuk perusahaan, sekolah, lapangan terbang dan stadium serta memberi manfaat-manfaat berikut:

Kapasiti tinggi: Huawei OptiXstar S892E memanfaatkan algoritma pengagregatan ultra-mikro bagi memberikan lebar jalur paut naik dan paut turun empat kali ganda lebih tinggi berbanding pendahulunya, lalu memberikan akses Internet bayaran-kesesakan di kampus.

Ketersediaan tinggi: Huawei OptiXstar S892E mempunyai dua port optik 10GE untuk menyokong satu sama lain. Berdasarkan mekanisme Jenis C aktif-aktif pintar, perkhidmatan penting boleh dikenal pasti sekiranya berlaku kegagalan pautan dan pautan boleh ditukarkan dalam 50 ms, bagi memastikan perkhidmatan sentiasa-tersedia.

Konfigurasi pintar: Perkhidmatan boleh disampaikan secara automatik menggunakan mekanisme konfigurasi automatik berasaskan AI, maka ciri pasang-dan-main pada peranti boleh mengkonfigurasi 100 terminal optik berkenaan dalam masa satu minit, lalu menghasilkan kecekapan penggunaan yang jauh lebih baik.

Produk kedua ialah siri Huawei OptiXtrans E6600, yang digunakan untuk membina rangkaian penghantaran pantas yang bertindak sebagai infrastruktur untuk industri-industri vertikal.

Industri tenaga, pengangkutan, kerajaan, pendidikan, kewangan dan pengilangan kesemuanya kritikal untuk sebuah bandar pintar. Selain daripada adanya O&M dipermudah, rangkaian komunikasi juga harus memenuhi keperluan keselamatan maklumat. Produk siri Huawei OptiXtrans E6600 merupakan platform pengangkut optik pertama dalam industri dengan teknologi Liquid OTN terbina dalam dan menampilkan ciri keandalan tinggi, ketumpatan tinggi dan O&M pintar, melindungi perkhidmatan pengeluaran serta membolehkan semua perkhidmatan dilaksanakan pada satu rangkaian.

Keselamatan tinggi: Liquid OTN melindungi pengeluaran perusahaan dan memenuhi keperluan keselamatan dengan berkesan. Tambahan pula. kependaman peranti terjamin adalah kurang daripada 10 ms, yang cukup pantas untuk sistem kawalan misi-kritikal.

Ketumpatan tinggi: Produk ini bersamaan dengan empat jenis peranti legasi dan mengurangkan jejak fizikal sebanyak 60%, lalu dapat memudahkan pengurusan rangkaian.

O&M Pintar: Perangkaian tentuan perisian (SDN) disokong dan iMaster NCE boleh digunakan untuk menyediakan pengurusan, kawalan dan analisis seragam. Penemuan sumber rangkaian visual dan penyediaan perkhidmatan yang pantas dapat meningkatkan kecekapan O&M keseluruhan sebanyak 30% dan fungsi ramalan kesihatan rangkaian mempunyai ketepatan 90%.

Eksekutif-eksekutif daripada industri kuasa elektrik dan automotif juga berkongsi aplikasi rangkaian semua-optik mereka di acara berkenaan. Sejak pelancarannya, Huawei Intelligent OptiX Network telah menyediakan perkhidmatan kepada 3800 pelanggan dalam lebih 150 negara bagi memacu transformasi digital mereka.

HUAWEI CONNECT 2020 ialah acara utama tahunan yang dianjurkan oleh Huawei untuk industri ICT global dan diadakan di Shangai mulai 23 hingga 26 September 2020. HUAWEI CONNECT ialah platform terbuka yang diwujudkan untuk membantu pelanggan dan rakan kongsi kami menavigasi perubahan ini, berkongsi pengalaman dan menjalin kerjasama bagi mencipta nilai baharu. Di acara tahun ini, kami akan meneroka trend dan peluang dalam pendigitan industri; mempamerkan teknologi, produk dan penyelesaian ICT termaju; memberikan anda pandangan pakar mengenai hasil inovasi bersama; dan berkongsi amalan terbaik dalam transformasi digital. Matlamat utama kami adalah untuk membina ekosistem industri terbuka dan baik yang akan memberi manfaat kepada semua pemegang kepentingan dan mencipta nilai baharu untuk semua industri. Untuk maklumat lanjut, sila kunjungi:

Keywords: Computer Hardware Computer Networks Computer Software Computer/Electronics Internet Technology Telecommunications Telecommunications Equipment New products/services


Sambutan Ulang Tahun Ke-30 – ASUS Perkenalkan ZenBook Edition 30 Dengan Kemasan Kulit Harga Bermula RM5,199

Tidak cukup dengan kemunculan barisan ASUS ZenBook 13″/14″/15″, nampaknya ASUS menambah lagi keriangan ramai dengan kemunculan ASUS ZenBook Edition 30!

Ia merupakan keluaran istimewa daripasa ASUS sempena sambutan Ulang Tahun ke-30, menampilkan rekaan penuh elegan yang mana dihiasi dengan kemasan kulit yang menawan. Di samping itu, ia juga dibekalkan segunung teknologi masa kini di luar jangkauan akal.


Smartphone Sharp Dilancarkan Minggu Hadapan

Sharp melalui rakan perniagaan mereka, Commtiva Technology telah menjemput eRing ke pelancaran smartphone terbaru Sharp yang akan berlangsung pada 1 November nanti.

Jemputan tersebut tidak menyatakan apakah model yang bakal dilancarkan, namun hasil “penggalian” menemui bahawa kemungkinan besar dua model akan dibawa masuk iaitu Sharp Z2 dan Sharp M1.

Kami menemui informasi ini pada laman YouTube Sharp Mobile MY dan berdasarkan tarikh dan barisan model, kami mempercayai bahawa model ini akan dibawa masuk pada minggu hadapan.

Sharp Z2 adalah smartphone yang berprestasi tinggi dengan pemproses deca-core, 4GB RAM dan 32GB ROM, pengesan cap jari  serta kamera 16 megapiksel.

Manakala Sharp M1 pula lebih fokus kepada fungsi kamera, terutamanya kamera hadapan, ia mempunyai kamera hadapan dan belakang 13 megapiksel yang sememangnya sesuai bagi kaki selfie.


iPhone 13 Bakal Guna Pemproses Bionic A15??

Menurut berita terkini, Apple kini sedang mempersiapkan iPhone 13, yang masih empat model, sama seperti siri iPhone 12 tahun lalu, tetapi pertama kali akan melancarkan pemproses A15, dan TSMC secara aktif bekerjasama dengan Apple untuk membuat cip yang berkaitan.

Dilaporkan bahawa proses 5nm + (disebut N5P) adalah “versi peningkatan prestasi” dari proses 5nm, memberikan penggunaan tenaga tambahan dan peningkatan prestasi.

Tidak banyak perbezaan antara iPhone 13 dan siri iPhone 12. Walau bagaimanapun, ketinggian dan lebar siri iPhone 13 adalah sama dengan siri iPhone 12, tetapi ketebalannya akan meningkat sebanyak 0.26 mm.

Modul kamera belakang iPhone 13 akan meningkat sebanyak 0.9 mm, dan Apple merancang untuk menggunakan kaca safir untuk menutup keseluruhan modul kamera. Modul kamera iPhone 13 mirip dengan iPad Pro 2020, dengan penonjolan yang lebih kecil. Ia juga menggunakan paparan OLTP LTPO yang menyokong kadar penyegaran 120Hz.


Samsung Galaxy A71 5G Dengan Exynos 980 Kini Muncul Di Geekbench

Samsung Galaxy A71 5G kini muncul di penyenaraian Geekbench – bakal dikuasakan oleh pemproses Exynos 980. Cip pemproses ini merupakan pemproses Samsung dengan modem 5G secara terbina. Ia mula diperkenalkan pada vivo X30 dan vivo X30 Pro.

Samsung Galaxy A71 5G muncul dengan kod nama SM-A7160 mungkin menggunakan Android 10 dan mempunyai 8GB RAM. Peranti ini menjaring sebanyak 3078 mata dalam ujian satu teras dan 7346 mata dalam ujian multi-core. Ramai menjangkakan Samsung Galaxy A71 5G akan dijual pada harga yang lebih tinggi.


Ciri Baharu Apple Watch – Pemantauan Corak Tidur Bakal Diperkenalkan?!

Apple Special Event bakal mencetus pada 10 September (waktu tempatan 11 September, 1am) dengan pengenalan rasmi iPhone baharu.

Menurut sumber, selain iPhone baharu akan dirasmikan, ciri-ciri baharu salah satunya pemantauan corak tidur pada Apple Watch juga akan diumumkan pada acara tersebut. Sistem pemantauan corak tidur ini boleh memantau kualiti tidur pengguna selain kadar denyutan nadi semasa tidur.

Adakah ciri baharu ini boleh diterima oleh pengguna Apple Watch? Adakah ciri pintar yang lain turut diumumkan? Kita nantikan acara besaran ini pada hari Rabu minggu hadapan ya.


Jabra Evolve 65t Kini Boleh Didapati Di Malaysia ~ Harga RM1,799

Jabra telah pun meluaskan portfolionya dengan melancarkan Evolve 65t – tambahan baru untuk alat dengar profesional mereka dan merupakan earbuds tanpa wayar pertama yang disahkan oleh Unified Communications (UC).

Earbuds ini dilengkapi dengan sokongan suara profesional dengan 4 mikrofon di samping, penawaran jangka hayat bateri sehingga 15 jam (dengan kes pengecasan). Ia turut menyokong fungsi kalis air dan debu pada tahap IP55 sekaligus membuatkannya sesuai untuk aktiviti luar.

Jabra Evolve 65t juga dilengkapi dengan sokongan pembantu Alexa, Google Assistant dan Siri. Selain itu, pengalaman muzik boleh disesuaikan dengan bantuan aplikasi Jabra Sound + yang tersedia untuk telefon pintar dan aplikasi Jabra Direct pula tersedia untuk komputer.

Bagi yang berminat, Jabra Evolve 65t kini boleh didapati di Malaysia pada harga RM1,799 dan KLIK DI SINI UNTUK MEMBELI!


HTC VIVE & VIVE PRO Temui Peminat Realiti-Maya Pada 31 Oktober

Peranti reality-maya HTC VIVE dan VIVE Pro sudah berada di pasaran suatu ketika masa, dan kini pihak HTC membuat keputusan membawa masuk kedua-dua peranti VR ini ke pasaran tempatan.

Ini merupakan satu berita baik khusus peminat VR kerana dengan kamera yang mampu menggabungkan imej realiti dan virtual menjadi satu imej yang imersif, mampu memberi pengalaman yang cukup memberangsangkan.

Apa yang akan dirasmikan selain peranti VR ini, kita sama-sama menunggu perasmian pada 31 Oktober nanti.


Acer Perkenal Acer Triton 500 dan Nitro 5 Versi Baharu – Tampil Dengan Spesifikasi Yang Dipertingkat!

Jenama komputer riba terkemuka, Acer kini telah memperkenalkan model baharu Predator Triton 500 dan Acer Nitro 5.

Komputer riba kini tampil dengan pemproses yang berkuasa kuasa 10th Gen Intel  Core  dan dipadankan dengan kad grafik yang sangat baik iaitu NVIDIA GeForce RTX 2080 SUPER  or 2070 SUPER GPUs dengan rekaan  Max-Q.

Bagi skrinnya pula, ia tampil dengan 300 Hz IPS 3 panel dengan 3 ms overdrive response time displays yang memberikan kehebatan paparan. Ia diperhebatkan lagi dengan NVIDIA G-SYNC  technology yang membawakan kualiti paparan yang terbaik.

Ia turut didatangkan dengan Wi-Fi 6 AX1650i wireless controller, E3100G ethernet controller and Control Center 2.0 bagi memberikan sambungan rakaian yanglebih stabil. Dari aspek memori, komputer riba ini diperlengkapkan dengan 32 GB of DDR4 dan storan sehingga 2 TB NVMe, RAID 0 SSD.

Komputer riba ini pula di datangkan dengan dengan pemproses 10 th Gen Intel  Core i7 dan dipadankan dengan GeForce RTX 2060 atau GeForce GTX 1650Ti yang terkini atau 1650 GPUs. Ia didatangkan dengan 2 M.2 PCle SSDs dan 1 TB HDD 1 bagi storan. Manakala  sehingga 32 GB of DD4R4 RAM dalam 2 user-upgradeable DIMM slots.

Skrin juga sangat hebat apabila ia dihadirkan dengan 15.6” FHD IPS dan tampil dengan 144Hz atau 120Hz kadar segar semula beserta 3ms response times.

Ia turut disertakan dengan Intel Wi-Fi 6 AX201 (802.11ax) dan Killer Ethernet E2600 bagi mempertingkat kestabilan rangkaian.


Xiaomi Rangkul JEnama Telefon Pintar Terlaris DI Malaysia & Asia Tenggara KEtika Kempen 12.12 Lazada & Shopee!!

Xiaomi meneruskan langkah cemerlangnya apabila jenama ini diumumkan sebagai jenama peranti pintar paling laris di Malaysia dan Asia Tenggara di Lazada dan Shopee bagi kempen 12.12. Xiaomi telah mencatatkan jumlah 46000 telah pintar terjual di Malaysia dalam masa 1 hari.

Ketika kempen 12.12 memperlihatkan Xiaomi melancarkan POCO M3 adalah peranti paling laris di Lazada dengan 25000 peranti terjual.

Peranti ini hadir dengan skrin FHD+ dan disertakan dengan sistem 3 kamera 48MP dan bateri besar 6000mAh. Pemproses pula adalah Snapdragon 662.

Tahniah diucapkan kepada Xiaomi. Bagi mendapatkan maklumat lanjut, layari sesawang Xiaomi, Facebook atau Instagram.


AnTuTu : Senarai Peranti Android Terbaik Sepanjang Bulan Disember 2019!

Seperti biasa setiap bulan, anTuTu akan mengeluakan senarai 10 tangga teratas terkini untuk Smartphone dengan prestasi terbaik. Jadi, mari kita lihat senarai smartphone terbaik sepanjang bulan Disember 2019 – untuk makluman statistik ini adalah bermula dari 1 Disember – 31 Disember dan pengiraan skor adalah berdasarkan aplikasi penanda aras AnTuTu v8.

[ S U M B E R ]


Sony RX100 VI – Rekaan Kompak Dengan Keupayaan 8x Optikal Zoom

Sony RX100 VI adalah kamera kompak dengan ciri-ciri premium untuk menggantikan RX100 V yang diperkenalkan pada penghujung 2016. Terdapat beberapa perubahan yang ditawarkan oleh Sony, salah satunya adalah keupayaan fungsi optikal zoom sehingga 8x berbanding hanya 2.9x sahaja pada model sebelum ini.

Selain itu, Sony juga memaklumkan kamera digital ini hadir dengan fungsi auto fokus terpantas di dunia apabila boleh membidik fokus sepantas 0.03 saat menggunakan teknologi auto fokus dual piksel. Walaupun masih menggunakan sensor 1″ 20.1 Megapiksel, tetapi sistem buffer-nya telah ditambahbaik. Hasilnya, anda boleh mengambil gambar sehingga 233 keping gambar berterusan.

Tidak banyak kamera digital kompak yang masih mengekalkan viewfinder pada rekaannya, tetapi RX100 VI menyediakan paparan skrin berukuran 3.0 inci OLED yang boleh dipusing sehingga 180 darjah. Menyokong rakaman video 4K, Sony RX100 VI masih mengekalkan penggunaan bateri NP-BX1 yang memiliki hayat bateri yang agak terhad.

Kepada yang berminat, kamera digital kompak ini dijual pada harga USD1,200 (kira-kira RM4,762). Untuk maklumat lanjut, boleh layari laman rasmi Sony.